open-index/open-wikipedia-markdown huggingface dataset:
2002年

## 其他紀年

*中國
**中華民國：民國九十一年
*朝鮮半島
**北朝鮮：主體九十一年
**檀紀：4335年
*日本
**皇紀：2662年
**平成十四年
*佛曆：2544年~2545年
*回曆：1422年10月16號~1423年10月26號
*猶太曆：5762年4月17號~5763年4月26號
*Unix Time：1009843200 - 1041379199
*修正儒略日（MJD）：52275 - 52639

## 大件事
* 1月1號：歐洲聯盟引入歐元紙幣同埋硬幣。
* 1月5號：一個名為 Charles Bishop 嘅15歲飛行員學生將一架小型飛機撞到美國佛羅里達州坦帕嘅一幢建築物上，引起一啲人對911事件嘅恐慌。
* 1月16號：一個學生喺 Appalachian School of Law 用槍掃射6人，其中3人死亡。 
* 2月13號：英女王伊利沙伯二世授予前任紐約市長魯道夫·朱利亞尼爵士嘅稱號。 
* 3月17號：葡萄牙國會選舉。
* 3月29號：以巴衝突升級導致千幾人死。
* 3月31號：烏克蘭國會選舉。
* 4月15號：中國國際航空129號班機喺韓國釜山墜毀，128人死。
* 4月17號：美國兩部F-16戰機喺阿富汗擊斃四名加拿大步兵。 
* 5月17號：意味著第175條，德國國會成功通過補充法案「廢除國家社會主義法案」（Act of Abolition of National Socialism），撤銷納粹德國時代對同性戀者同德國國防軍逃兵嘅判罪。
* 5月20號：東帝汶民主共和國成立。
* 5月24號：俄羅斯總統普京同美國總統喬治布殊喺莫斯科簽署《俄美關於削減進攻性戰略力量條約》及《俄美新戰略關係聯合宣言》。
* 5月25號：臺灣中華航空611號班機，由中正機場飛去香港途中，喺澎湖列島外海空中解體墜毀，機上225名乘客及機組人員全部罹難。
* 5月31號：第一次由兩國共同舉辦嘅FIFA世界盃，2002韓日世界盃喺漢城開幕。 
* 6月10號：日環食。
* 6月16號：北京凌晨2點40分發生藍極速網吧縱火事件。
* 6月30號：巴西足球代表隊獲2002年FIFA世界盃冠軍。 
* 7月9號：非洲聯盟經過一年嘅過渡期後正式成立，取代歷時39年嘅非洲統一組織。
* 7月24號：影視明星劉曉慶因涉嫌逃稅被捕。
* 7月27號：2002年烏克蘭航展事故：一架蘇-27戰鬥機喺觀看人群中墜毀造成史上傷亡最嚴重嘅航展事故，共有85人死亡，超過100人受傷。 
* 8月3號：中華民國總統陳水扁公開話臺灣同中華人民共和國嘅關係係「一邊一國」。 
* 8月18號：地鐵（家下港鐵）全綫通車。
* 9月6號：加拿大魁北克省判決要求聯邦政府喺未來兩年內實現加拿大同性婚姻。 
* 10月2號：伊拉克問題：美國國會一致通過一個協議，明確批准總統喺佢覺得必要同埋適當嘅時候對軍隊嘅使用權。
* 10月11號：中國國際航空公司成立。
* 10月23號：車臣非法武裝挾持人質造成百幾人死亡。
* 10月28號：埃特納火山爆發。
* 11月5號：受到多方批評嘅美國證券交易委員會主席哈維·皮特辭職。
* 11月5號：美國中期選舉中，共和黨獲得對參眾兩院嘅控制權。
* 11月8號：伊拉克問題：聯合國觀察員抵達伊拉克。
* 11月8號：中國共產黨第十六次全國代表大會喺北京舉行。
* 11月14號：中共十六大通過關於《中國共產黨章程（修正案）》嘅決議，「三個代表」被列入中共綱領。
* 11月15號：胡錦濤當選中國共產黨總書記。
* 11月21號：中國完成水稻第四號染色體精確測序。
* 11月21號：北大西洋公約組織（北約）19國首腦喺捷克布拉格決定，邀請羅馬尼亞、保加利亞、斯洛伐克、斯洛文尼亞、愛沙尼亞、拉脫維亞及立陶宛等7個中、東歐國加入北約，2004年正式成為北約成員。
* 12月2號：委內瑞拉爆發石油行業大罷工，要求查韋斯總統下臺。
* 12月3號：上海贏得2010年上海世界博覽會主辦權。
* 12月4號：日全食。
* 12月7號：伊拉克否認擁有大殺傷力武器，總統薩達姆向科威特人民道歉。
* 12月11號：聯合國大會57/129號決議通過每年5月29號為聯合國維持和平人員國際日。
* 12月29號：中國喺酒泉衛星發射中心成功發射神舟四號飛船，進行無人狀態下全面考核嘅一次飛行試驗。

## 響呢年出世嘅人
* 1月25號 : 謝恩靈，香港女藝人。
* 3月25號：佐佐木理央，日本細路女配音員
* 5月15號：林鼓子，日本細路女配音員
* 7月24號：趙頌宜，香港女歌手，原名趙綺琪
* 8月9號：中村一葉，南韓組合LE SSERAFIM成員
* 8月21號：余景天，中國男藝人
* 12月31號：羅梓龍，香港童星同模特兒

## 響呢年死嘅人

* 10月18號：羅文，香港男歌手

## 文學
* 《海邊的卡夫卡》（海辺のカフカ）：日本小說家村上春樹嘅長篇小說。
2001年

## 其他紀年

*中國
**中華民國：民國九十年
*朝鮮半島
**北朝鮮：主體九十年
**南韓：檀紀4334年
*日本
**平成十三年
**皇紀：2661年
*佛曆：2543年~2544年
*回曆：1421年10月5號~1422年10月15號
*猶太曆：5761年4月6號~5762年4月16號
*UNIX TIME：978307200 - 1009843199
*修正儒略日（MJD）：51910 - 52274

## 大事記
* 1月6號：阿里爾沙龍當選以色列總理。
* 1月14號：希臘籍貨輪阿瑪斯號喺臺灣墾丁海域擱淺，幾日後嚴重漏油。
* 1月15號：維基媒體正式上線。
* 1月20號：喬治·獲加·布殊就任美國總統。
* 2月15號：人類基因工程大致完成。
* 2月26號：歐洲聯盟決定擴大。
* 2月27號：由亞洲25國同澳洲發起嘅博鰲亞洲論壇喺海南博鰲成立。
* 3月12號：聯合國教科文組織證實塔利班毀滅喺巴米揚嘅兩座5世紀大佛像。
* 4月1號：中美撞機事件：一架中國殲八戰機撞一架美軍EP-3型偵察機，中國戰機墜毀，飛機師王偉失蹤，而美國軍機就逼降海南陵水機場。
* 4月1號：南斯拉夫前總統米洛舍維奇被拉。
* 4月16號：首個3G電話由英國沃達豐網絡打出。
* 4月26號：小泉純一郎就任第87任日本首相。
* 5月22號：第3屆蒙古國總統選舉，由那楚克當選。
* 6月1號：尼泊爾王室血案：尼泊爾國王畢蘭德拉、王后等多名王室人員被殺，由王儲狄潘德拉繼任國王，但因狄潘德拉重傷且昏迷不醒，而由叔叔賈南德拉代掌國政。
* 6月4號：繼位第3日嘅尼泊爾國王狄潘德拉傷重不治，由叔叔賈南德拉繼任國王。
* 6月8號：第8屆伊朗總統選舉，由哈塔米連任。
* 6月15號：上海合作組織喺上海成立。
* 7月1號：江澤民喺中國共產黨成立八十週年大會上提出「三個代表」思想。
* 7月13號：北京贏得2008年奧運會主辦權。
* 7月28號：亞歷杭德羅·托萊多當選秘魯總統。
* 7月29號：第19屆日本參議院議員通常選舉。
* 7月29號：颱風桃芝侵襲臺灣，200幾人死。
* 8月22號到9月1號：2001年夏季世界大學生運動會喺北京舉行。
* 9月11號：911事件：恐怖份子脅持民航客機撞入美國世界貿易中心同五角大廈，造成近3000人死。
* 9月16號至9月19號：中度颱風納莉侵襲臺灣，北臺灣水浸。
* 9月23號：第2屆澳門立法會選舉。
* 9月27號：香港地鐵北角第二個車站啟用。
* 10月1號：第8屆孟加拉國國會選舉。
* 10月7號：美國同埋英國攻打阿富汗，阿富汗戰爭爆發。
* 10月7號：中國足球代表隊喺主場1-0贏咗阿曼足球代表隊，提早兩輪殺入2002年FIFA世界盃決賽週，係中國首次殺入FIFA世界盃決賽週。
* 10月25號：微軟發行Windows XP作業系統。
* 11月10號：中國獲准喺2002年加入世界貿易組織。
* 11月12號：美國航空587號班機喺紐約附近墜毀，265人死。
* 11月27號：美國太空人用哈佛太空望遠鏡首次直接探測到太陽系以外一個有大氣嘅行星。
* 12月7號：塔利班向坎大哈新政權繳械。
* 12月13號：印度國會遭到恐怖攻擊，14人死。
* 12月21號：日本前電視演員田代政喺時代嘅「年度風雲人物」嘅互聯網選舉權方面暫時得到第1位。 
* 12月22號：阿富汗臨時政府成立，卡爾扎伊做主席。
* 12月27號：美國正式宣佈中國永久正常貿易關係地位。

## 響呢年出世嘅人
* 1月7號：洪珮雲，中國偶像團體SNH48成員
* 2月28號：區明妙，香港童星
* 7月8號：楊沛宜，2008年夏季奧林匹克運動會開幕式上面《歌唱祖國》嘅幕後代唱
* 8月19號：高君雨，中國演員、平面模特兒同童星
* 10月8日：許允真，南韓組合LE SSERAFIM成員
* 10月13號：鍾紹圖，香港童星
* 10月15號：梁梓豪，香港童星
* 12月18號：比莉艾利殊，美國女歌手

## 響呢年死嘅人
2000年

## 其他紀年

*中國
**中華民國：民國八十九年
*朝鮮半島
**南韓：檀紀4333年
**北朝鮮：主體八十九年
*日本
**平成十二年
**皇紀：2660年
*佛曆：2542年~2543年
*回曆：1420年9月24號~1421年10月4號
*猶太曆：5760年4月23號~5761年4月5號
*UNIX時間：946684800 - 978307199
*修正儒略日（MJD）：51544 - 51909

## 大件事
* 1月1號：千年蟲問題冇對全球電腦系統造成大規模癱瘓。
* 1月8號：香港房屋署揭發沙田圓洲角愉翠苑兩座起緊嘅樓短樁醜聞。（圓洲角短樁案）
* 1月14號：新渡輪接管香港小輪原有航線。
* 1月18號：中央人民政府駐澳門特別行政區聯絡辦公室掛牌，首任主任係王啟人。
* 3月8號：東京地鐵日比谷線事故發生。
* 3月18號：2000年台灣總統大選，由民進黨籍候選人陳水扁以 39.3% 得票當選，形成台灣史上首次政黨輪替。
* 4月5號：森喜朗接替因病無法視事嘅小淵惠三出任日本首相。
* 5月17號：澳門特首何厚鏵出訪葡萄牙，並同葡萄牙外長伽瑪共同簽署《中華人民共和國澳門特別行政區和葡萄牙共和國關於相互鼓勵和保護投資的協定》。
* 6月10號：第十一屆歐洲國家盃揭幕，賽事由荷蘭及比利時共同合辦。
* 6月13號：金大中同金正日喺平壤會面。
* 7月25號：法國航空4590號班機喺巴黎起飛後冇幾耐墜毀，導致機上 109 人同埋地面上 5 人死亡。
* 8月21號：俄羅斯正式宣布庫爾斯克號全體官兵遇難。
* 9月15號：第27屆夏季奧運會喺澳洲悉尼開幕。
* 10月1號：第 27 屆夏季奧運會閉幕。中國獲 28 面金牌，金牌總數名列第三。
* 10月31號：新加坡航空006號班機喺台灣中正機場墜毀，82 人死。
* 11月7號：2000年美國總統選舉，喬治布殊贏得較多選舉人票，但係因為佛羅里達州嘅票數太過接近而發生爭議。
* 11月8號：厦門遠華特大走私案首批案件一審 14 人判死刑。

## 響呢年出世嘅人
* 1月20號：施心圓，中華台北網球員
* 2月21號：卓宜萱，中華台北網球員
* 3月3號：林沚羿，香港女藝人
* 6月15號：歐陽娜娜，台灣演員同大提琴藝人
* 7月21號：夏蘭特，挪威足球員
* 8月1號：金采源，南韓組合IZ*ONE、LE SSERAFIM成員
* 8月27號：譚竣浩，香港童星
* 9月17號：呂靜文，香港無綫電視藝員
* 10月8日：許允真，南韓組合LE SSERAFIM成員
* 11月28號：易烊千璽，中國藝人
* 粉筆少女，2014年聲援雨遮運動喺金鐘佔領區「連儂牆」用粉筆畫花，畀警方拘捕而出名

## 響呢年死嘅人

* 1月3號：亨利·H·福勒，美國律師，做過美國財政部長
* 1月12號：謝冰瑩，臺灣作家
* 1月13號：大野乾，日本遺傳學家同演化生物學家
* 1月13號：浦潔修，中國企業家，做過中國民主建國會中央副主席
* 1月23號：成田金，日本「人類史上最長壽雙胞胎」入面嘅姐姐
* 1月30號：劉丹 (洛陽女演員)，中國演員
* 2月2號：宮本輝紀，日本足球員
* 2月3號：二階堂進，日本政治人
* 2月7號：新山志保，日本配音員
* 2月10號：姬鵬飛，中國外交家
* 2月12號：查爾斯·舒茲，美國漫畫家，《花生漫畫》嘅作者
* 2月14號：彭善，中國國民革命軍陸軍中將
* 2月16號：王子淦，全國工藝美術特級大師
* 2月26號：卡士米羅，巴西上將
* 3月4號：吳大猷，中國物理學家同教育家
* 3月5號：威廉·唐納·漢彌爾頓，英國皇家學會成員
* 3月6號：徐梵澄，中國翻譯家、史學家、哲學家同印度學家
* 3月7號：李瑞麟，臺灣棒球教練
*3月7號：二宮洋一，日本足球員
* 3月15號：陳從周，中國建築學家
* 3月21號：白壽彝，中國史學家
* 3月30號：魯道夫·基希施萊格，奧地利總統
* 4月17號：梅愛芳，香港歌手，歌手梅艷芳家姐
* 4月29號：陳芳允，中國物理學家
* 4月29號：葛庭燧，中國物理學家
* 4月29號：古耕虞，中國企業家
* 4月29號：范文同，越南政治人物，做過越南總理
* 5月10號：鹽澤兼人，日本配音員
* 5月14號：小淵惠三，日本首相
* 5月21號：趙朴初，中國社會活動家、宗教領袖、詩人、書法家、佛教居士
* 5月27號：麥理浩，香港總督
* 5月28號：童兆陽，中華民國陸軍中將
* 5月31號：佩特爾·姆拉德諾夫，保加利亞政治人
* 6月3號：程千帆，中國史學家同文學理論家
* 6月3號：默頓·米勒，美國經濟學家，諾貝爾經濟學獎得主
* 6月4號：加納孝，日本足球員
* 6月6號：梶山靜六，日本政治人
* 6月16號：香淳皇后，昭和天皇嘅皇后
* 6月19號：竹下登，日本首相
* 6月23號：耿飈，中國政治、外交、軍事人物
* 7月3號：關山月，中國嶺南畫派畫家
* 7月17號：趙麗蓉，小品、評劇演員
* 7月28號：亞伯拉罕·派斯，荷蘭物理學家同物理史學家
* 8月9號：約翰·夏仙義，美國經濟學家，諾貝爾經濟學獎得主
* 8月28號：廖志高，中國共產黨中央顧問委員會委員
* 9月9號：郭益全，臺灣農學家
* 9月10號：筠子，中國歌手
* 9月11號：簡而清，香港作家、馬評人同美食評論家
* 9月14號：成克傑，中國受賄官員
* 9月22號：阪井三郎，第二次世界大戰日本飛行員
* 9月28號：皮耶·杜呂多，加拿大總理
* 9月28號：，泰國華裔外交家
* 10月4號：俞國華，中華民國政治人物
* 10月6號：田德望，中國翻譯家
* 10月10號：班達拉納克夫人，斯里蘭卡總理
* 11月14號：李婉芬 (演員)，英國生意人，同薄熙來老婆谷開來爭執之後喺重慶死咗
* 11月17號：路易·奈爾，法國物理學家，諾貝爾物理學獎得主
* 11月23號：黃文放，中國時事評論員
* 11月26號：Sebastiano Timpanaro，意大利哲學家同作家
* 11月27號：林耀華，中國社會學界、人類學界、民族學界一代宗師
* 11月29號：李汶靜，香港記者
* 11月30號：安蘇馬內·馬內，畿內亞比紹軍人，前國家元首
* 12月15號：江鵬堅，臺灣政治人物
* 12月15號：蔣光超，臺灣諧星
* 12月25號：莫克勤，愛爾蘭聖高龍龐外方傳教會神父，中國聖母軍始創人
1999年

## 其他紀年

*中華民國：民國八十八年
*朝鮮半島
**南韓：檀紀4332年
**北朝鮮：主體八十八年
*日本
**平成十一年
**皇紀：2659年
*佛曆：2541年~2542年
*回曆：1419年9月13號~1420年9月23號
*猶太曆：5759年4月13號~5760年4月22號
*UNIX時間：915148800 - 946684799
*修正儒略日（MJD）：51179 - 51543

## 大件事
* 1月10號：第2屆哈薩克總統選舉，由納扎爾巴耶夫連任。
* 4月20號：美國科羅拉多州發生校園槍擊案，15死24傷。
* 5月7號：美軍炸中國駐南斯拉夫大使館。
* 7月29號：臺灣。
* 8月28號：本身係第2屆星加坡總統選舉嘅投票日，但係因為得納丹一個候選人，所以唔使投票直接當選，9月1號履新。
* 8月30號：東帝汶獨立公投，投票結果係獨立
* 9月21號：臺灣南投縣集集鎮發生黎克特制7.3級地震，2,415死，11,305傷。
* 9月22號：香港報販霞姐被殺案。
* 10月20號：第3屆印尼總統選舉，由瓦希德當選。
* 11月6號：第3屆塔吉克總統選舉，由埃莫馬利·拉赫蒙連任。
* 11月14號：第3屆烏克蘭總統選舉次輪投票，由庫奇馬連任。
* 12月20號：葡萄牙將澳門主權移交畀中華人民共和國，澳門特別行政區成立。
* 12月21號：第4屆斯里蘭卡總統選舉，由錢德里卡·班達拉奈克·庫馬拉通加連任。

## 響呢年出世嘅人
* 1月6號：簡培如，臺灣網球員
* 1月14號：葉爾凡·葉孜木江，中國足球員
* 2月4號：馮子亮，香港無線電視男藝員
* 2月9號：朱偉鈞，香港足球員
* 2月13號：冼迪琦，香港童星
* 2月17號：張家瑋，香港士碌架運動員
* 3月20號：鄭子森，香港足球員
* 4月11號：閆安楠，中國足球員（2016年死）
* 4月30號：姜濤，香港歌手同演員，組合Mirror成員
* 4月30號：朗嘎拉姆，泰國歌手
* 5月2號：李倩怡，香港通緝犯
* 5月7號：小林洵，日本足球員
* 5月7號：坂口祥尉，日本足球員
* 5月7號：上田恭平，日本足球員
* 5月26號：鎌田斗來，日本足球員
* 5月26號：恩彩，南韓歌手，組合DIA成員，原名權彩媛
* 6月2號：胡敏芝，香港無綫電視藝員
* 6月14號：周子瑜，南韓女子音樂組合TWICE成員
* 7月1號：林妙可，北京童星，喺2008年夏季奧林匹克運動會開幕式上面咪咀表演《歌唱祖國》
* 7月3號：邱傲然，香港藝人，組合Mirror成員
* 8月1號：金采源，南韓組合IZ*ONE、LE SSERAFIM成員
* 8月2號：李敏亨，韓裔加拿大男歌手，組合NCT成員
* 8月12號：馬菲斯·迪列治，荷蘭足球員
* 9月14號：邱晴，香港模特兒，無綫電視藝員
* 9月21號：王俊凱，中國組合TFBOYS成員
* 9月22號：金裕貞，南韓演員
* 10月12號：鄧伊程，香港跳高運動員
* 10月14號：吳諾弘，香港童星同青少年劍擊代表
* 11月15號：黃筠陶，香港泳手
* 11月16號：齊秦 (舞蹈家)，中國舞蹈家（2018年死）
* 11月18號：馬曉晴，香港花式溜冰運動員
* 11月25號：林姵彣，臺灣泳手
* 12月2號：京佳，日本歌手，組合夢見青春期成員
* 12月5號：陳音，中國組合SNH48成員
* 12月20號：鍾明軒，臺灣網絡歌手，因翻唱而爆紅
* 衛碧君，香港本土派組織本土民主前線成員，前臨時發言人

## 響呢年死嘅人

## 文學
* 《人造衛星情人》（スプートニクの恋人）：日本小說家村上春樹嘅長篇小說。
山頂纜車

**山頂纜車**（**Peak Tram**，原本叫**High-level Tramways**）係香港最早行嘅機動公共交通工具，1888年5月落成啟用，來往中環花園道同埋太平山（扯旗山頂）。

山頂纜車路軌全長1.4公里，坡度由4至27度，由海拔28米至396米，車站有中環花園道總站、堅尼地道站、麥當勞道站、梅道站、白加道站同埋山頂總站。

山頂纜車靠直徑44毫米及斷裂應力139公噸嘅鋼纜拉動，全程大部分地方都係單軌行駛，中間有兩組路軌畀兩部纜車交叉上落。

## 車站

## 出面網頁
*山頂纜車及山頂廣場網頁
1996年

## 其他紀年

*中國
**中華民國：民國八十五年
*朝鮮半島
**北朝鮮：主體八十五年
*日本
**平成八年
**皇紀：2656年
*佛曆：2538年~2539年
*回曆：1416年8月9號~1417年8月20號
*猶太曆：5756年4月9號~5757年4月21號

## 大件事
* 1月20號：巴勒斯坦民族權力機構成立。
* 2月10號：香港八仙嶺山火，造成香港中國婦女會馮堯敬紀念中學師生5死13傷。
* 3月：九龍車站改名紅磡車站，九廣鐵路英段改名九廣東鐵。 
* 3月8號：中國喺台灣沿海進行第一波嘅飛彈演習。
* 3月11號：美國派遣尼米茲號同埋獨立號航空母艦前往台灣東面海域。
* 3月23號：第9屆中華民國總統選舉，由李登輝同連戰以高票當選中華民國總統同副總統。同日亦舉行1996年中華民國國民大會代表選舉。
* 3月28號：台灣第一條都會區捷運 —— 台北捷運木柵線正式通車。
* 4月28號：美國總統比爾·克林頓為白水事件進行四個半鐘頭嘅作供。
* 5月20號：李登輝宣誓就任第九任中華民國總統，第一任中華民國民選總統。
* 7月5號：世界第一隻「複製羊」誕生。
* 7月17號：美國環球航空800號班機喺紐約外海爆炸，230人罹難。
* 7月19號：1996年夏季奧林匹克運動會喺美國亞特蘭大開幕。
* 7月27號：亞特蘭大嘅奧林匹克公園發生爆炸案，造成1人死亡，111人受傷。
* 8月18號：日本右翼勢力喺釣魚島樹標。
* 9月7號：美國航空母艦杜魯門號完工下水。
* 9月10號：《全面禁止核試驗條約》誕生。
* 9月14號：中華民國總統李登輝正式提出戒急用忍一詞。
* 9月27號：塔利班軍隊控制阿富汗首都喀布爾。
* 11月5號：克林頓喺1996年美國總統選舉中成功連任。
* 11月12號：沙地阿拉伯航空班機同哈薩克航空班機喺新德里空中相撞，349人罹難。
* 11月20號：香港九龍彌敦道嘉利大廈發生五級大火，造成40死81傷。
* 11月21號：劉邦友命案：台灣桃園縣長劉邦友等8人喺縣長官邸遭到槍殺身亡，另有1人身受重傷。
* 11月30號：台灣發生彭婉如命案，民主進步黨婦女發展部主任彭婉如搭的士返飯店途中一去不返，12月3號發現佢屍體。
* 12月11號：董建華當選首任香港特別行政區行政長官。
* 12月17號：戈菲·安南出任第七任聯合國秘書長。
* 12月17號：日本駐北韓大使官邸遭襲擊。
* 12月23號：中華民國召開國家發展會議。
* 12月28號：中華民國國家發展會議閉幕。

## 響呢年出世嘅人
* 1月7號：傅園慧，中國泳手
* 1月10號：大原櫻子，日本女演員同歌手
* 1月12號：橋本愛，日本女演員
* 1月16號：陳樂桓，香港足球員
* 1月16號：周琦，中國籃球員
* 1月27號：陳嘉豪，香港足球員
* 2月8號：羅拔·堅尼地，巴西足球員
* 2月14號：陳曦萬里，中國藝人
* 2月16號：小松菜奈，日本演員同模特兒
* 3月1號：葉詩文，中國泳手
* 3月12號：陳星旭，中國男演員
* 3月13號：張修為，中國足球員
* 3月13號：山下敬大，日本足球員
* 3月18號：朱正廷，中國歌唱組合NEXT成員
* 3月30號：莊宏宇，香港演員同模特兒
* 4月10號：黑澤朋世，日本配音員、歌手同演員
* 4月14號：艾碧姬比絲蓮，美國童星
* 4月16號：林允，中國模特兒同電影演員
* 4月25號：李天一，中國人民解放軍總政歌舞團歌唱家李雙江同夢鴿個仔。因為李天一打人事件（2011年）同李天一輪姦女子事件（2013年）而出名
* 5月2號：陳欣茵，香港無綫電視藝員
* 5月11號：張語格，中國組合SNH48成員
* 5月12號：尤曉迪，中國網球員
* 5月15號：鄺芷凡，香港影視演員，外號「翻版楊采妮」
* 6月13號：京士利·高文，法國足球員
* 7月7號：米路斯·班度域，塞爾維亞足球員
* 7月9號：李怡泓，中國網球員
* 7月11號：鄺頌晴，香港反網絡23條組織鍵盤戰線嘅發言人，外號滑鼠娘娘
* 7月23號：斯蘭·古特，德國足球員
* 7月25號：趙子龍，中國武警（2015年死）
* 8月19號：徐竫雯，臺灣網球員
* 9月1號：劉湘 (泳手)，中國泳手
* 9月15號：黃芷嫣，香港模特兒，外號「港版雞排妹」
* 10月13號：黃之鋒，香港眾志創黨成員，香港公開大學學生，前香港學生組織學民思潮召集人
* 11月5號：莎賓娜艾媞博柯娃，哈薩克排球員
* 11月11號：柬督卡哥甸奴，德國足球員
* 11月19號：中川直樹，日本網球員
* 12月4號：周庭，香港眾志創黨成員，做過學民思潮發言人
* 12月6號：羅芷晴，香港童星
* 12月9號：黃珈熙，香港女藝人，南韓組合本月少女成員
* 12月21號：袁心玥，中國排球員
* 吳宏宇，中國大陸見義勇為嘅人（2016年死）

## 響呢年死嘅人
1993年

## 其他紀年

*中國
**中華民國：民國八十二年
*朝鮮半島
**北朝鮮：主體八十二年
**南韓：檀紀4326年
*日本
**皇紀：2653年
**平成五年
*佛曆：2535年~2536年
*回曆：1413年7月7號~1414年7月17號
*猶太曆： 5753年4月8號~5754年4月17號
*UNIX TIME：725846400 - 757382399
*修正儒略日（MJD）：48988 - 49352

## 大件事
* 1月1號：香港蘭桂坊發生人踩人慘劇，21死62傷。
* 10月：中華人民共和國官媒新華通訊社譯名室交由中國對外翻譯出版公司出版《世界人名翻譯大辭典第一版》（ISBN 7-5001-0221）。由郭國榮主編，係第一本畀出規範化人名翻譯嘅工具書。

## 響呢年出世嘅人
* 1月5號：馬駿朗，香港本土派人士
* 1月12號：，中國乒乓球員
* 1月12號：齊藤茜，日本足球員
* 1月12號：佐佐木繭，日本足球員
* 1月29號：郭毅，中國足球員
* 2月8號：戴萌，中國偶像團體SNH48成員
* 2月13號：有村架純，日本演員
* 2月16號：李美琪，香港演員，外號「牛雜妹」
* 2月19號：余逸思，香港模特兒
* 2月21號：菅田將暉，日本演員
* 3月1號：桑·班列特，西班牙足球員
* 3月6號：寧澤濤，中國泳手
* 3月7號：王蘊妮，香港滾軸溜冰運動員，8項香港女子速度滾軸溜冰紀錄保持者
* 3月8號：湯凱婷，香港歌手，組合小塵埃嘅主音
* 3月13號：楊埕，香港音樂人，參選2014年度香港小姐競選，途中以私人理由退選，被洪寧怡取代
* 3月24號：陳潁熙，香港無綫電視藝員
* 3月29號：謝爕雋，香港演員同模特兒，外號「學界櫻木花道」
* 4月8號：呂品韜，香港短道速滑運動員
* 4月13號：張立思
* 4月16號：金大川，中國模特兒
* 4月16號：蘇韻姿，香港藝人
* 4月29號：廖力生，中國足球員
* 5月2號：黃子韜，中國演員同歌手
* 5月2號：蘇可欣，香港無綫電視藝員
* 5月2號：塚田翔悟，日本足球員
* 5月4號：馬俊怡，ViuTV女藝人
* 5月5號：許靖韻，香港歌手
* 5月5號：邱念恩，香港歌唱組合As One前成員
* 5月13號：羅美路·盧卡古，比利時足球員
* 5月21號：東航 (足球員)，中國足球員
* 5月22號：陳欣妍，ViuTV女藝員
* 6月9號：陳卓賢，香港唱作歌手，組合mirror成員
* 6月9號：曾穎欣，香港演員同主持人，藝名銀紙彤（2019年死）
* 6月23號：何晞兒，香港模特兒，組合Donut前成員
* 6月25號：鄭伊琪，香港模特兒，2015年度工展小姐季軍
* 7月13號：羅冠聰，人稱「羅三七」，香港眾志創黨主席
* 7月23號：謝淑映，臺灣網球員
* 7月27號：李莎旻子，中國大陸女主持人
* 8月1號：李靖筠，香港模特兒、電視劇演員
* 8月4號：董嘉儀，香港now TV節目主持人、模特兒同大埔足球會足球大使
* 8月8號：蔚雨芯，香港歌手
* 8月9號：羅彩寧，香港模特兒同電影演員，女子組合「Mi55」成員，外號「嫩版朱茵」
* 8月12號：昆凌，臺灣藝人
* 8月14號：菲臘·克利梅諾夫，美國職業電子競技玩家，花名PHiZZURP（2016年死）
* 8月15號：吳婕妤，香港模特兒，組合AD2成員
* 8月15號：阿歷士奧斯利張伯倫，英倫足球員
* 8月20號：陳凱彤，香港歌手
* 8月28號：李源一，中國足球員
* 8月28號：陳觀慧，中國偶像團體SNH48成員
* 8月30號：柏高艾卡沙，西班牙足球員
* 8月30號：許齡智，南韓歌手，組合Kara成員
* 9月2號：朱樂洺，香港無綫電視藝員
* 9月9號：王靖怡，香港無綫電視前藝員
* 9月10號：李嘉進，香港足球員
* 9月13號：張慧雯 (中國)，中國演員
* 9月14號：李花塵，臺灣網球員
* 9月15號：黃台仰，香港本土派政治組織本土民主前線發起人
* 9月19號：詹皓晴，臺灣網球員
* 9月19號：葉梓嵐，香港模特兒，音樂組合FFx前成員，外號「爆乳JJ」
* 9月24號：，星架坡演員同歌手，組合The Sam Willows成員
* 10月3號：袁群有
* 10月8號：李穎琛，香港模特兒同歌手
* 10月25號：袁澧林，香港模特兒
* 10月25號：鄧凱旻，香港藝人，第一代香港YouTuber
* 10月27號：查馬·布力文，英倫足球員
* 10月27號：吳千語，香港模特兒同演員
* 11月6號：楊偲泳，香港演員
* 11月8號：葉芷樺
* 11月18號：黃佳宜，香港歌唱組合As One前成員
* 11月23號：黎紀君，香港模特兒，第四代「邦民女」，外號「睡美人」
* 11月25號：唐碧霞，香港主持人
* 12月17號：譚家軍，中國足球員
* 12月19號：陳穎祺，香港模特兒同電影演員，外號「翻版阿嬌」
* 12月20號：湯馬素特蘭尼，意大利足球員（2015年死）
* 12月27號：顏卓靈，香港演員
* 12月27號：黃婉恩，香港女藝人，英國出世
* 12月31號：梁茵，香港女藝人
* 12月31號：梁式昕，香港女演員
* 12月31號：夏意瑩，香港模特兒，美國華盛頓州西雅圖出世
* 11月：魯朋飛，中國人民解放軍海軍航空兵學院飛行員兼革命烈士（2015年死）
* 娜迪亞穆拉德，伊拉克人權運動分子，諾貝爾和平獎得主

## 響呢年死嘅人

* 6月30號：黃家駒，香港搖滾樂隊主音
* 10月25號：陳百強，香港男歌手
1991年

## 其他紀年

*中國
**中華民國：民國八十年
*朝鮮半島
**北朝鮮：主體八十年
**南韓：檀紀4324年
*日本
**平成三年
**皇紀：2651年
*佛曆：2533年~2534年
*回曆：1411年6月14號~1412年6月24號
*猶太曆：5751年4月15號~5752年4月24號
*UNIX時間：662688000 - 694223999
*修正儒略日（MJD）：48257 - 48621

## 大件事
*香港城門隧道轉車站開始用。

### 1月
*1月17號：海灣戰爭爆發。
### 2月
*2月28號：馬來西亞首相馬哈迪提出2020年宏願，目標係將馬來西亞喺2020年之前成為完全工業化同變成先進國家。
### 4月
*4月3號：黎巴嫩16年內戰打完。
*4月18號：香港科學館啟用。

### 12月
*12月21號：1991年中華民國國民大會代表選舉。
*12月21號：11個蘇聯加盟共和國嘅領導人喺哈薩克阿拉木圖簽《阿拉木圖宣言》，成立獨立國家聯合體，宣布蘇聯唔再存在。
*12月26號：蘇聯解體，美國正式成為世界唯一霸權。

## 響呢年出世嘅人
* 1月1號：黃碧蓮，香港無綫電視藝員、模特兒，2012年溫哥華華裔小姐競選最上鏡小姐
* 1月3號：具荷拉，南韓歌手同演員，南韓組合Kara成員，藝名荷拉（2019年死）
* 1月13號：張凱貞，臺灣網球員
* 1月13號：藤井航大，日本足球員
* 1月13號：具荷拉，南韓歌手同演員，南韓組合Kara成員，藝名荷拉（2019年死）
* 1月15號：克里什娜，俄羅斯跳遠運動員
* 2月2號：鍾天使，中國單車手
* 2月6號：蔡思貝，香港無綫電視藝員，2013年香港小姐競選亞軍
* 2月22號：黃欣欣
* 2月27號：李靜儀 (歌星)，香港組合Super Girls成員
* 3月2號：佐藤穰，日本足球員
* 3月2號：成瑤孆，香港配音員
* 3月4號：惠若琪，中國排球員
* 3月13號：張藝洋，中國歌手
* 3月16號：勞嘉怡，香港歌手
* 3月19號：鄭詠謙，香港演員同節目主持，花名小毛
* 3月20號：黃宇曛，臺灣歌手
* 3月22號：黃匡翹，香港無綫電視藝員
* 4月9號：瑪蓮華特，法國模特兒同演員
* 4月10號：顧思妤，臺灣模特兒（2016年死）
* 4月11號：堤亞高艾勤達拿，西班牙足球員
* 4月12號：劉詩雯，中國乒乓波運動員
* 4月17號：袁晴晴，香港汽車模特兒
* 4月23號：艾美琦，香港模特兒同電影演員，組合AD2成員
* 4月27號：黃毅進，香港無綫電視藝員
* 5月1號：王音棋，中國主播
* 5月1號：鍋田亞人夢，日本足球員
* 5月3號：平井大，日本歌手
* 5月3號：松下純土，日本足球員
* 5月6號：游蕙禎，青年新政成員
* 5月11號：溫心，中國同香港模特兒、電影演員同歌手，組合少女標本成員，原名溫健婷
* 5月15號：譚坤倫，香港無綫電視藝員
* 5月18號：夏梓桐，中國電影演員
* 5月21號：陳偉琪，香港藝人
* 6月2號：梁天琦，香港本土派政治組織本土民主前線發言人，喺中國大陸出世
* 6月5號：列卡度·高拉特，巴西足球員
* 6月7號：吳嘉儀，香港藝人
* 6月8號：劉沛蘅，香港模特兒同演員
* 6月15號：駱胤鳴，香港歌手，組合SIS樂印姊妹成員
* 6月16號：何家裕，香港配音員
* 6月18號：柯震東，臺灣藝人，原名柯家凱
* 6月23號：陳凱琳，2013年度香港小姐競選冠軍
* 6月26號：王卓淇，2014年香港小姐競選亞軍，外號「碩士陳法拉」翻版
* 6月28號：德尼爾布拉斯，巴西足球員（2016年死）
* 6月28號：徐朱玄，南韓歌手、演員同主持人，少女時代成員
* 6月29號：何穎璇，香港藝人同魔術師，高登討論區其中一位「高登女神」
* 7月3號：柏夫尤真高娃，俄羅斯網球員
* 7月5號：林秀怡，無綫電視藝人
* 7月10號：袁紫僑，舊名袁聖殷，香港模特兒、電影演員、歌手，組合LemonBeez前成員，組合少女標本成員
* 7月12號：占士羅德列基斯，哥倫比亞足球員
* 7月15號：邵靖妍，香港模特兒
* 7月22號：關可欣，2016年度香港小姐競選十強佳麗
* 7月24號：曾淑雅，香港模特兒，曾用藝名曾寶
* 7月24號：謝泳思，加拿大女藝人
* 7月27號：李蘊，香港樂隊Cream成員
* 8月2號：曾文輝，香港足球員
* 8月6號：焦劉洋，中國泳手
* 8月14號：鍾銘麟，香港本土派人士
* 8月15號：張芷瑜，香港模特兒
* 8月16號：鄧紫棋，香港藝人，外號 G.E.M.，原名鄧詩穎
* 8月19號：阿力臣帕卡，美國記者（2015年死）
* 8月20號：M 祖高域，塞爾維亞網球員
* 8月30號：胡可澄，香港網球員
* 9月3號：何嘉穎，澳門歌手
* 9月11號：梁齊昕，香港特別行政區行政長官梁振英二女（2025年死）
* 9月12號：何佩珉，香港無綫電視藝員
* 9月12號：王嘉慧 (電影演員)，香港電影演員
* 9月14號：陳思，中國偶像團體SNH48成員
* 9月16號：羅蘭 (歌手)，中國偶像團體SNH48成員，藝名蘭蘭
* 9月17號：壽美菜子，日本配音員、歌手、演員
* 9月18號：林學曦，香港足球員
* 9月20號：松川尚瑠輝，日本演員
* 9月21號：迪恩馬列茨，塞爾維亞單車手（2016年死）
* 9月28號：張賢秀，南韓足球員
* 10月7號：張藝興，藝名Lay，中國藝人，南韓組合EXO成員，原名張加帥
* 10月7號：譚嘉儀 (模特兒)，香港模特兒
* 10月7號：鄭龍珠，南韓組合Kara成員
* 10月10號：錫丹沙基利，瑞士足球員
* 10月20號：何艷娟，2014年香港小姐競選季軍
* 10月24號：余智嘉，香港模特兒同健身教練
* 10月25號：曹思詩，香港藝人
* 10月26號：徐㴓喬，香港藝人
* 10月31號：黃愷怡，香港模特兒
* 11月1號：江鈺源，中國體操運動員
* 11月3號：碓井鐵平，日本足球員
* 11月5號：梁健怡，香港演員
* 11月7號：周雅霏，香港旅遊節目主持，做過模特兒
* 11月16號：麥芷誼，香港模特兒同演員
* 11月17號：周楚詩，香港網絡唱作人，YouTuber
* 11月18號：挪芭雲·勒芝華根，泰國網球員
* 11月19號：周梓盈，香港藝人，組合DONUT成員
* 11月29號：阮政峰，香港無綫電視演員
* 12月1號：雷洋 (四川)，中國演員
* 12月3號：杜富國，中國軍人
* 12月7號：林莉嫻，香港模特兒同演員，外號「高版陳凱琳」
* 12月10號：尤蔭蔭，香港無綫電視藝員
* 12月11號：麥明詩，香港藝人，2015年度香港小姐競選冠軍，2009年香港中學會考十優狀元
* 12月12號：張嘉汶，香港無綫電視藝員
* 12月25號：孟瑞鵬，中國見義勇為人物（2015年死）
* 12月27號：張雪瑩，香港無綫電視藝員
* Brfxxccxxmnpcccclllmmnprxvclmnckssqlbb11116，瑞典男仔

## 喺呢年死嘅人
*9月14號：費正清，美國漢學專家
*拉吉夫·甘地，印度總理
香港濕地公園

**香港濕地公園**（****）位於香港元朗天水圍北部，有61公頃，包括60公頃嘅戶外保護區同埋1萬平方呎嘅室內展館。作為米埔濕地保護區嘅緩衝區，香港特區政府希望透過起呢個濕地公園嚟保育濕地、教育市民同埋吸引遊客。
 
## 歷史

香港濕地公園所在嗰塊地原本計劃做生態緩解區，用嚟補償返因為起天水圍新市鎮而冇咗嘅具生態價值土地。1998年，前漁農署（而家嘅漁農自然護理署）同前香港旅遊協會（而家嘅香港旅遊發展局）展開咗一項叫做「國際濕地公園及訪客中心可行性研究」嘅計劃，睇吓可唔可以將嗰個生態緩解區擴展成為一個濕地生態旅遊景點。研究結論係可以喺嗰度發展一個濕地公園，同時又唔削弱佢嘅生態緩解功能。香港濕地公園嘅發展更可以將嗰個生態緩解區提升成為一個集自然護理、教育同旅遊用途於一身嘅世界級景點。香港特區政府之後亦都將香港濕地公園計劃列做其中一個千禧年發展項目。

香港濕地公園喺1999年開始起，係香港第一個**收費**生態旅遊項目，用咗大概五億港元。公園分兩期發展，總共佔地61公頃。第一期展覽館已經喺2000年12月落成開放，而第二期展覽館亦已經喺2006年5月20號啟用。

## 設施簡介

公園主要分「室內展覽區」同「戶外展覽區」兩種。室內展覽區裏面由 3 個大型展館（分別係「濕地知多少」、「濕地世界」同「人類文化」）同埋一個戶外公園所組成。除咗展出天然濕地生態之外，公園亦引入咗多種活生生，濕地可以見到嘅動植物嚟展覽，好似馬來長吻鱷、小鼷鹿、三線閉殼龜（俗名金錢龜）、重有香港獨有嘅濕地動物：香港鬥魚、盧文氏樹蛙等。

訪客中心有三個大型展館，包括影音劇場、電腦互動遊戲區，同埋展示唔同濕地生態環境嘅「濕地世界」。

「戶外展覽區」主要有多間觀鳥屋、紅樹林浮橋、濕地探索中心等，可以睇到鳥類、蝴蝶、蜻蜓、豆娘、兩棲類、爬蟲類、蟹、彈塗魚、淡水魚等。濕地公園嘅標誌：黑臉琵鷺，冬季就可以響觀鳥屋外見到。

公園第一期工程曾經獲得香港建築師學會2000年周年大獎會長獎，第二期亦獲得該學會2006年全年建築大獎。

## 貝貝之家

2004年6月喺元朗山貝河捉到嘅小灣鱷貝貝亦喺2006年8月搬咗入去公園入面嘅「貝貝之家」。

貝貝之家簡介：
* 位置：香港濕地公園遊客中心外面
* 面積：戶外範圍：20 平方米（陸地）50 平方米（水池）
* 內室：14 平方米

### 戶外設施
# 水池：水深一米，水面有突出嚟嘅石台，畀鱷魚遮陰同匿埋。
# 紅外線暖爐：藏喺石簷底嘅紅外線暖爐，響凍嘅日子畀啲溫暖貝貝（溫度係 25℃）
# 電熱板：陸上嘅電熱板，響凍嘅日子畀貝貝休息取暖。
# 電子磅：巧妙咁收埋喺石簷之下，簷底有紅外線暖爐。每當鱷魚攤喺度取暖嗰陣，工作人員可以響室內嘅儀器紀錄重量，完全唔使騷擾貝貝。
# 濾水系統：池水唔停循環過濾，確保水質良好。先進嘅過濾系統包括過濾沙缸同埋紫外光消毒。
# 戶外植物：戶外展區種嘅植物除點綴之外亦為鱷魚提供蔭蔽地方，品種包括蒲葵、風車草、海芋、大薸等

### 室內設施
室內屋企同戶外範圍由一道活門分隔，畀鱷魚自由出入。內室方便獸醫幫貝貝做健康檢查，亦可以畀貝貝舒舒服服過寒冬。

# 通風系統同自然光：室內個窗特大，風扇同抽風系統，保持空氣流通。自然光由窗射入嚟，對鱷魚有益。
# 暖管：室內通風系統重有暖管，可以響冬天提供暖氣。溫度太低嗰陣重可以加紅外線暖爐。
# 暖水：好凍嘅冬天時可提供暖水，等室內池水保持 20 度以上。
# 閉路電視：室內外都有閉路電視，24 小時睇著條鱷魚嘅活動。來旅遊嘅人可以響戶外隔著塊玻璃睇吓貝貝嘅起居生活……

## 動漫宣傳
濕地公園試過買動漫作品嘅授權，用嚟加強宣傳濕地公園嘅活動，包括麥兜、蠟筆小新同阿呢等動漫作品。

2010-11年度，濕地公園花喺買動漫作品嘅經費係兩萬四千蚊；2011﹣12年度，濕地公園花喺動漫作品嘅經費係八千五百蚊；2012﹣13年度，濕地公園花喺動漫作品嘅經費係一萬五千蚊。

## 入場費
公園嘅入場費係大人港幣30蚊，小童、全日制學生同埋老人家港幣15蚊，三歲或以下嘅小童免費。另外亦都可以申請「家庭年票」，每張港幣50蚊。個人票大人港幣100蚊，小童、全日制學生同埋老人家港幣50蚊。

除咗現金，售票處亦接受用八達通卡、易辦事或公司支票畀錢。

## 消息

*2002年12月，濕地公園第一期正式開幕
*喺2005年10月1號起生效嘅《香港濕地公園（特別地區）令》令到香港濕地公園成為香港最新嘅特別地區，授權郊野公園及海岸公園管理局總監（即係漁農自然護理署署長）管理濕地公園，令到佢得到更加好嘅保護同埋管理。
*2005年1月，漁農自然護理署喺香港濕地公園發現大量懷疑係紅火蟻嘅昆蟲同埋幾十個佢哋嘅竇。
*2006年5月20號，濕地公園第二期正式開幕。
*2006年8月16號，貝貝成功運往「貝貝之家」。
*2007年2月，一群綠海龜仔暫住濕地公園，直到2007年7月放生。
*2007年5月20號，公園啟用1週年，新景點「蝴蝶園」開放。
*2007年7月1號，公園舉行「千蝶翩翩慶回歸」香港特別行政區成立十週年紀念活動 
*2008年7月1號至10月，公園舉辦「愛蛙年2008」主題展覽同相關公眾活動，展示12種本土蛙類
*2009年5月6號，記錄到黑翅長腳鷸築巢生蛋。

## 交通
*九龍巴士
**265M、265S、276A或者276B喺公園出面落車
*城巴
**967喺公園出面落車
*港鐵
**705、706線濕地公園站、天秀站
*的士

## 相

File:Wetland_Visitor_Centre.JPG|訪客中心
File:Black-faced spoonbill 2006.jpg|公園嘅標誌雀鳥：黑臉琵鷺
File:Wetland_Park_2.jpg|遊人喺橋上參觀緊荷花池
File:HKWP_PuiPui.JPG|貝貝游緊水
File:Uca arcuata 2008.jpg|弧邊招潮蟹


## 其他香港主題公園
*香港海洋公園
*香港迪士尼樂園

## 參考
*漁農自然護理署 新聞公佈

## 出面網頁
*香港濕地公園
*香港天文台—香港濕地公園天氣資料
*香港濕地公園圖片集
學生

**學生**（）主要係指學校入面學嘢嘅細路或青少年，即係小學生、中學生同埋大學生。有時候亦都泛指任何學緊嘢嘅人。

古時學生並無分大人或者細路，通常係指跟住某人門下，而敎人嘅就係先生，同學生相對。

## 書友
**書友**，又稱**同學**、**同窗**、** 寒窗**、係一班一齊讀書、學嘢嘅學生。細分成同班同學、同級同學同埋同校同學。

## 睇埋
* 學費
賭波

**賭波**，屬於一種「體育比賽賭博 (sports betting)」，多數以投注足球為主，但亦有用其他球類運動嚟開賭，好似籃球、棒球、美式足球（又叫欖球）…等亦都會叫**賭波**。不過喺香港暫時唯一合法可以賭嘅波只有足球運動一種，所以普遍計一講**賭波**就多數係指賭足球。

一般賭波首先要有一場或以上嘅正式球賽進行。繼而有博彩公司、財團或者個人做莊 (bookmaker)，佢哋會開出各式各樣嘅投注盤口，俾其他想靠賽事結果嚟分得彩金嘅人落注。如果當地有合法嘅賭博機構，普羅大眾一般嚟講可以去機構指定嘅投注站落注，又可以用電話或者上網，甚至可以用賭博機構提供嘅投注直駁機落注；而當中嘅賭法亦可以話係五花八門。

## 相關
*足智彩 - 提供香港合法賭波嘅資料。
*香港賽馬會 - 香港馬會嘅簡介。
*香港馬會足球博彩有限公司

## 註解
*用嚟賭波嘅熱門比賽計有：美國聯業籃球聯賽（NBA）、美國聯業棒球大聯盟、（MLB）、美國國家美式足球聯盟（NFL）…等嘅賽事，仲有其它一啲國際性嘅大型球類比賽。
*所謂正式，如果以足球計，就係要跟據《國際足球聯合理事會》所定下嘅賽事規則嚟進行嘅合法球賽，唔同嘅球賽根據返唔同嘅認可組織，要睇返開賭個莊點定義。
電子遊戲

**電玩遊戲**（），又叫**電子遊戲**，係指用電子架生玩嘅遊戲。原則上，電玩遊戲可以分做視像遊戲同聽覺遊戲兩種，前者指隻遊戲主要用視覺（遊戲畫面）嘅方式嚟呈現隻遊戲俾玩家睇，而後者指隻遊戲主要用聽覺（可能冇畫面，但有聲）方式做同樣嘅嘢。視像遊戲明顯比較受歡迎，所以日常用語好多時當咗**電玩遊戲**同**視像遊戲**係同義詞。

粵語嘅**打機**（）一詞，就係指玩電玩遊戲嘅舉動，之所以叫做「**打**機」，係因為早期嘅電子遊戲都係以格鬥遊戲為主，要打打殺殺；亦可能因為有好多打機高手為咗速度或者太興奮好用力咁打架遊戲機（尤其商場啲座地機）。

打機嘅地方叫「機鋪」。
## 程式結構

遊戲程式結構大致如下：喺一隻遊戲嘅程式啟動嗰陣，個程式要初始化－設定好嗮隻遊戲嘅參數嘅數值、講好嗮要用乜資源等等。初始化咗之後，個程式就要進入遊戲迴圈－喺程式編寫上，迴圈係一類控制流程機制，能夠令一段程式碼只要某啲條件唔達到，就會一路係噉重複行，而相對喺冇迴圈嗰陣，段碼會逐句逐句行，行一次就算。好似係以下呢段食鬼嘅虛擬碼噉，就用咗個 while 迴圈：

  move_speed = ...
  number_of_ghost = ...
  ... *用若干行 declaration 設定遊戲柞參數嘅數值*
  
  **while** player.lives > 0 *當玩家有多過 0 條命嗰陣一路做...（「玩家命變咗 0」就係 [[GAME OVER]] 條件）*
     // Process Inputs；睇**讀取輸入**
     JoystickData j = grab raw data from joystick *由手掣嗰度探測玩家撳咗乜掣*
     
     // Update Game World；睇**遊戲邏輯**同**人工智能**
     update player.position based on j *基於玩家撳嘅掣，更新玩家角色嘅位置*
     foreach Ghost g in world *for 每一隻鬼*
        if player collides with g *如果玩家撞到嗰隻鬼*
           kill either player or g *玩家就死*
        else
           update AI for g based on player.position *基於隻鬼嘅人工智能，更新佢嘅位置*
        end
     loop
     // *喺現實應用上，以上嘅各個動作通常會每個做一個[[子程式]]。*
     
     ...
     
     // Generate outputs；睇**遊戲外觀**
     draw graphics *喺熒光幕上面畫相應嘅影像*
     update audio *... 同埋整聲效*
  loop

## 設計考量

電子遊戲做到，其他遊戲媒體通常做唔到嘅嘢包括咗以下呢啲：
***即時，但狹窄嘅互動性**：電子遊戲定義上涉及電腦，電腦有住極快嘅運算速度，能夠每秒鐘以快過人類好多嘅速度進行運算，所以能夠創造虛擬世界，並且用高速度計算「個玩家嘅輸入係噉噉噉，個遊戲而家嘅狀態係噉噉噉，下一刻個遊戲嘅狀態就應該變成噉噉噉」，對玩家嘅輸入無縫噉俾輸出。喺遊戲編程上，一隻即時性嘅遊戲可以大致想像成以下嘅碼：


```python
setup # 做嗮所有要做嘅設定。

while (playing == true) # 只要個玩家玩緊，就一路係噉做以下嘅嘢。
     current_state = ... # 知道個遊戲現時嘅狀態。
     player_input = get(joystick_button_pressed) # 由控制器或者鍵盤嗰度知個玩家俾乜嘢輸入。

     next_state = f(current_state, player_input) 
     # 計算個遊戲嘅下一個狀態；下一個狀態視乎個玩家俾嘅輸入同隻遊戲嘅規則而定，
     # 例如喺一隻冒險遊戲入面，玩家可以用控制器俾「前後左右」等令到自己個角色郁動，
     # 但就算個玩家乜掣都唔㩒，隻遊戲入面嘅物體都可以根據隻遊戲嘅規則郁動。
     current_state = next_state # 郁手將個遊戲嘅狀態變成下一個狀態。

# 如果一隻遊戲想向玩家呈現一個虛擬世界嘅話，上述嘅運算要用人手做基本上冇可能，所以唔可以喺圖版遊戲等唔涉及電腦嘅遊戲媒體當中使用。即係話電子遊戲能夠即時噉對於玩家嘅輸入俾反應。
```
 
*同時，電子遊戲嘅互動性以遊戲嚟講好多時都相對有限，因為玩家多數都只能夠跟規則玩，用控制器同鍵盤等俾輸入，如果個玩家俾咗隻遊戲嘅程式冇嘅輸入，個程式唔會識得俾反應，例如係《街頭霸王系列》噉，最初頭嗰啲街霸遊戲得六個掣㩒同八個移動方向。相比之下，運動呢種遊戲要求個玩家用全身多個唔同部位俾輸入，「可能嘅輸入」多變好多。
***操控資訊**：電腦唔只曉儲起資訊，仲能夠主動噉操控資訊，呢點係卡牌、圖板、或者棋做唔到嘅，因為噉，電子遊戲能夠（一）行起上嚟唔需要玩家完全知道規則，想像一隻好似大富翁噉嘅圖板遊戲，呢類遊戲會要求至少一個玩家識隻遊戲嘅規則，但如果嗰個玩家查實都係識半桶水嘅，個遊戲進行起上嚟就會有問題，但電子遊戲因為「計算隻遊戲下一個狀態」呢樣工作由部電腦做，所以唔需要玩家完美識得隻遊戲嘅規則都可以行得到；（二）用一啲特別方法收埋啲資訊唔俾玩家知，例如係一隻戰略遊戲，部電腦可以唔完全隨機噉將資源分散噉擺喺地圖各處，而且唔俾玩家知道啲資源喺邊，但圖板遊戲要噉樣做就有啲難。
***將複雜系統自動化**：電腦能夠自動化噉做運算，能夠玩一啲喺冇電腦嘅情況下複雜得滯嘅遊戲。喺多數嘅非電子遊戲當中，玩家要人手噉根據遊戲嘅規則移動卡牌或者棋，令到個遊戲變成下一個狀態，當要操控嘅卡牌同棋嘅數量高到咁上下，呢個工序用人手做就會煩悶得好交關－隻遊戲就唔會有人想玩；相比之下，電子遊戲能夠將上述嘅工序完全噉自動化，所以能夠應付涉及極大量單位嘅遊戲。雖然係噉，都有遊戲設計學者指出，電子遊戲嘅自動化令到玩家唔需要學習個遊戲嘅系統（唔使人手噉移動卡牌或者棋），變相搞到玩家少咗機會學習規則當中嘅蹺妙。
***用[[互聯網]]溝通**：其他類型嘅遊戲多數都實要有班玩家聚首一堂先可以玩，而電子遊戲就能夠用互聯網連繫喺世界各地嘅玩家，呢點對於玩家搵人一齊玩嚟講好方便。但同時，因為網上遊戲嘅玩家好多時都係互不相識嘅陌生人，所以成日會出現玩家之間相處唔融洽嘅情況。

## 公司
以下係一啲喺整或者出版電子遊戲方面出名嘅公司：
*動視
*暴雪娛樂
*藝電公司
*任天堂
*Square Enix

## 睇埋
*遊戲設計
*電子遊戲類型一覽
*電子遊戲詞彙一覽
*集換式咭遊戲

## 參考
功課

**功課**（又叫**作業**）即係老師畀學生做嘅習作，有堂課同家課兩種。

功課有幾種，做法視乎學科而定，有文法功課、數學功課、科學功課。老師派嘅功課有時限，夠鐘就要交，由老師評分。

## 網上學習
有啲老師出功課題目擺上網，可能要學生喺屋企或者學校嘅網上做，即時選答或者指定時日喺網上交功課。

亦有啲老師要學生上網做練習，呢啲都算係功課嘅一種。

雖然喺網上做，但係欠交同家課一樣俾人扣分，亦會俾人罰。

## 堂課

堂課係功課嘅一種，學生喺落堂之前要喺班房做嗮，如果唔係就屬於遲交，成績扣分。堂課係開卷式，唔係測驗。

## 家課

要做家課的原因：

有時老師認為啲學生喺班房唔夠時間做功課，所以畀佢哋返屋企做埋佢，咁就會變咗做家課。

測試學生的學習進度，可以計平時分

## 欠交功課
欠交功課（簡稱為「欠交」）係過咗限期都未交功課，而又冇補交，尤其係家課。喺限期之後補交功課叫做「遲交功課」。有啲國家，遲交功課會俾人扣分，俾人罰，老師可能會拒收，遲交同欠交都一樣俾人扣分。欠交功課對老師冇誠意，唔係都會試做下份功課，試交下功課，等老師知道學生啲成績。

## 其他意思
喺香港，亦有人會用「做功課」嚟形容鑽研同埋資料搜集嘅行為，例如：

*啲人賭馬或者賭波，會喺賽前攞一份賽馬或者足球嘅資料（俗稱「馬經」及「波經」）嚟做功課，從中研究出馬仔或者球隊嘅往績、狀態形勢，然後釐定出最大機會贏錢嘅投注策略。
*上班一族要完成手頭上嘅工作，可能要經過好多唔同嘅途徑嚟搜集資料，而四圍揾資料呢個舉動亦都俾人稱之為做功課。
梅窩

**梅窩**（粵拼：Mui4 Wo1；耶魯拼音：Mùihwō；英文：Mui Wo），古稱**梅窠**或者**梅蔚**，位於香港新界大嶼山嘅東南部，地區行政上屬於離島區。當地環境優美，係香港一個郊遊度假嘅好去處。梅窩附近嘅銀礦灣亦吸引唔少遊人。

梅窩以前係去大嶼山第一個地方，皆因有船來回香港島中環。不過自從有地鐵去島北嘅東涌之後，呢個角色就大為減弱。

## 睇埋
Microsoft Windows

**Microsoft Windows**（**微軟視窗**）係一個為個人電腦同伺服器用戶設計嘅作業系統。佢嘅第一個版本係由微軟喺1985年發行，嗰時Windows重係MS-DOS下嘅桌面環境。但係佢之後嘅版本逐漸發展成為個人電腦同伺服器使用者設計嘅作業系統，最後得到世界個人電腦作業系統軟件嘅壟斷地位。所有最近嘅Windows都係完全獨立嘅作業系統。

## 版本

現時最多人用嘅視窗系統Windows 7喺2009年10月24號發行。之後嘅個人電腦版Windows係2012年10月26號上市嘅Windows 8。最新係2015年7月29號出嘅Windows 10。喺Windows 10推出初期，用緊Windows 7 SP1或者Windows 8.1（除咗RT版）嘅人可以經Windows Update免費升級。有關優惠響2016年7月29號完咗。

最新嘅服伺服器版Windows係Windows Server 2016。
PlayStation

**PlayStation**（****，又叫PS），係日本Sony旗下嘅新力電腦娛樂（Sony Computer Entertainment，而家係索尼互動娛樂一部分）喺1994年12月3號發售嘅家用電視遊戲機。

當時同PlayStation競爭嘅重有世嘉公司嘅世嘉Saturn，同任天堂公司嘅任天堂64等。
學校

**學校**（）主要係指一楝畀學生係入面學嘢嘅建築物，有時候亦都有一啲無形嘅學校，用「函授」或者「網上資源」向學生提供知識，譬如話香港網上學府。

## 校園設施
* 課室、學生輔導室
* 電腦學習室
* 禮堂
* 體育館、操場
* 自修室、圖書館、閱讀室
* 化學實驗室、語言實驗室、放影室
* 校長室、會議室
* 教員室、休閒室
* 總務部、校工宿舍
* 物業管理控制室
* 天棚、花園

## 睇埋
* 學費
黑色星期五

歷史上有幾個事件都係發生喺星期五：

* 1869年嘅黑色星期五－美國金融市場大瀉
* 1919年嘅黑色星期五－格拉斯哥工人罷工
* 1939年嘅黑色星期五－澳洲發生山林大火
* 1978年嘅黑色星期五－伊朗示威者大屠殺
* 1982年嘅黑色星期五－福克蘭群島戰役爆發（英國同埋阿根廷）

## 其他定義
* 購物上－美國喺感恩節翌日，聖誕檔期嘅首個購物日，稱爲黑色購物節。（俱為購物旺季，寓意財務表由紅色（蝕錢）轉做黑色（賺錢））
* 電影上－一套冇上嘅戲，講述1993年孟買發生嘅連串炸彈爆炸事件。
* 黑色星期五－喺英國，將聖誕節前最後一個星期五稱為黑色星期五，係由於警員被賦予額外嘅權力，用嚟對付抗議假期嗰陣醉酒鬧事嘅反社會份子。
* 歌手Steely Dan一首歌嘅名。
* 歌手Flogging Molly一首歌嘅名。
青衣

**青衣**可以係：

* 青衣魚，一種魚
* 青衣島，香港一島
** 青衣站，青衣島上一港鐵站
** 青衣 (選區)，2023年起葵青區議會嘅選區
* 青衣江，四川境內一條河
* 四川境內一個地名，而家屬於樂山市，隋朝前嗌「青衣縣」
* 庶民著嘅衫
* 青衣 (演員)，中國傳統戲劇入面一類女演員
** 《青衣 (小說)》，講京劇青衣演員嘅一部小說
** 《青衣 (電視劇)》，依據小說《青衣》改編嘅電視劇
中國國民黨

**中國國民黨**係由孫文創立嘅政黨。佢嘅前身依次序係**[[興中會]]**、**中國同盟會**、**國民黨**同埋**中華革命黨**，孫文喺1919年將中華革命黨改組為中國國民黨。中國國民黨喺傳統上將由興中會至中國國民黨嘅發展歷程視為一脈相承，故此會以興中會成立嘅1894年為中國國民黨嘅創黨年。中國國民黨1928年以國民革命軍北伐，建立全國統一嘅政權，統治大陸至1949年。1949年，中國國民黨領導嘅中華民國政府喺中國大陸撤守，12月11日，中國國民黨中央黨部由大陸搬去台北。

中國國民黨而家嘅主席係朱立倫，暫時冇副主席，秘書長係黃健庭。

## 簡史
清光緒二十年（1894年），正值中日甲午戰爭，孫中山先生赴檀香山號召華僑親友，創立「興中會」革命救國組織。

光緒三十年（1905年），興中會聯合華興會、光復會等幾個重要革命團體，喺日本東京組成中國同盟會。

民國元年（1912年）八月，同盟會又聯合統一共和黨、國民共進會、國民公黨、共和實進會等組織喺北京組成國民黨；國民黨以孫中山為理事長，實際黨務則由宋教仁代理。1913年，國民黨喺國會選舉中贏得多數席位，引起袁世凱嘅猜忌。冇幾耐宋教仁喺上海被暗殺，唔少歷史學家都認為袁世凱係幕後主謀。及後國民黨籍嘅都督李烈鈞、柏文蔚等發動二次革命討袁，但以失敗告終，國民黨亦被袁世凱下令解散。

民國三年（1914年）七月，孫中山喺東京另組中華革命黨；1919年，中華革命黨改組為中國國民黨，至十三年（1924年）一月舉行第一次全國代表大會，正式改組完成，進入中國國民黨階段。至今一共舉行過十八屆全國代表大會，中國國民黨亦由革命黨，革命民主政黨，演進為現代化嘅民主政黨。

1949年，國民黨喺中國內戰中輸畀中國共產黨，隨同國民政府到咗台灣。同年12月11日，國民黨中央黨部由中國大陸搬去台北，部份留喺中國大陸嘅黨員繼續中國國民黨嘅運作，改稱中國國民黨革命委員會，並成為中國大陸嘅民主黨派之一。

中國國民黨自立黨以來，為因應時勢變化，孫中山，蔣介石皆曾經多次實行黨嘅改造。但喺2000年中華民國總統大選失利後成爲在野黨。2000年以前，中國國民黨一直係中華民國唯一嘅執政黨，佢曾經伴隨中華民國歷經革命開國、討袁護法、北伐統一、訓政建設、抗戰建國、汪精衛媚日、西安事變、制憲行憲等等。

中國國民黨追求嘅目標始終一貫，嗰個就係要將台灣省建設成為三民主義嘅模範省，並令到中華民國成為三民主義嘅理想國家。喺兩岸問題上，中國國民黨認爲「九二共識」中「一中各表」係目前兩岸和平嘅最佳方針，亦都係兩岸尋求進一步關係前嘅最高指導原則。

前中國國民黨主席李登輝係「台灣泛綠」嘅精神象徵，並任較為激進嘅「泛綠」黨派台灣團結聯盟嘅「精神領袖」，佢認為兩岸關係屬於「一邊一國」。

2005年中國國民黨青年團喺台北成立，林益世當選青年團首任總團長並兼任國民黨副主席。

## 分裂
國民黨成立以來，發生幾次分裂：

* 孫文死咗之後，各派點樣對待共產黨有嚴重分歧。1925年11月23號，鄒魯、謝持、林森、張繼等12名反對容共嘅國民黨右派中央執行委員同監察委員，喺西山碧雲寺召開「國民黨一屆四中全會」，史稱西山會議。會後，佢哋喺上海另立中央，形成西山會議派。（詳見西山會議派）
* 1938年，汪精衛以國民黨中央副總裁身份，帶住周佛海等一幫國民黨親日派大員，逃到越南河內，第二年佢喺上海秘密召開偽國民黨第六次代表大會。
* 1949年底中國國民黨再次分裂，搬去台灣嘅仍然名為中國國民黨，留喺大陸嘅左派人士建立中國國民黨革命委員會（簡稱「民革」），並成為中國大陸接受中國共產黨領導嘅「民主黨派」之一，同喺台灣嘅中國國民黨無主從關係。
* 1993年，中國國民黨內部嘅次級團體「新國民黨連線」重新組成「新黨」。
* 2000年，部分黨員退出國民黨，另外組成「親民黨」。
* 2001年，多人喺李登輝、黃主文嘅帶領下另外組成「台灣團結聯盟」，李登輝當時重係國民黨員，後來先至畀國民黨踢出黨，打後佢一路都冇加入台聯。
* 2015年，當時嘅立委徐欣瑩退黨，之後成立「民國黨」。

## 國民黨訪問中華人民共和國
*詳情請睇[[國共合作]]*

2005年4月26日，國共兩黨最高領導人進行自1945年後嘅第一次會晤。

國民黨主席連戰成為1949年後第一位踏上中華人民共和國土地嘅國民黨最高領導人。會見連戰嘅中國共產黨人包括總書記胡錦濤，呢個亦係自1949年來第一位會見國民黨主席嘅中共最高領導人。

之後每過一排，國民黨嘅高層都有訪中或者同中共會面嘅動作，例如：2015年嘅洪秀柱、朱立倫、馬英九。

## 歷任黨主席
中國國民黨歷任黨主席分別為：

* 孫文（總理：1919年10月–1925年3月）
* 張靜江（1926年5月–1926年7月）
* 蔣中正（1926年7月–1927年3月）
* 胡漢民（1935年12月–1936年5月）
* 蔣中正（總裁：1938年4月–1975年4月，副總裁：陳誠）
* 蔣經國（1975年4月–1988年1月）
* 李登輝（1988年1月–2000年3月）
* 連戰（2000年3月–2005年8月，榮譽主席：2005年8月–2015年1月）－首位以黨員直選方式產生嘅黨主席，但係得一人參選（同額競選）
* 馬英九（2005年8月19號–2007年2月）－首位喺非同額競選中，以黨員直選方式產生嘅黨領導人
* 吳伯雄（2007年–2009年）
* 馬英九（2009年–2014年）
* 吳敦義（2014年–2015年）
* 朱立倫（2015年–2016年1月）
* 洪秀柱（2016年–2017年8月）
* 吳敦義（2017年–2020年1月）
* 江啟臣（2020年–2021年9月）
* 朱立倫（2021年–）

## 黨務組織
喺全國代表大會之下，有中央委員會同埋常務委員會。佢哋管理住6個委員會:

# 考核紀律委員會
# 國家發展研究院
# 政策委員會
# 行政管理委員會
# 文化傳播委員會
# 組織發展委員會

## 選舉成績
### 立法院

### 總統



## 參閱
* 政黨
* 中華民國政治：更多關於中華民國政黨等嘅資料
** 泛藍聯盟
*** 中國國民黨
*** 親民黨
*** 新黨
*** 無黨團結聯盟
** 泛綠聯盟
*** 民主進步黨
*** 台灣團結聯盟
*** 時代力量
*** 綠黨
*** 社會民主黨
* 國民黨精神黨員

## 出面網頁
* 中國國民黨網站
拔萃女書院

**拔萃女書院**（Diocesan Girls' School）係香港一間女子中學，亦係香港最老嘅學校之一，坊間通常叫佢做**DGS**、**DG**或者**女拔**，歷來培養咗唔少人才。

2009年4月校園開始重建，學校暫時搬去九龍深水埗青山道101號（即係德貞女子中學前校舍）。校園喺2011年重建完之後，學校喺2011年9月1號搬返入去。

女拔注重全人發展，唔想學生死讀書。於是學生學業成績好之餘，音樂、體育方面都好出色。

學業方面，最威水就係好多年香港中學會考都出過「十優狀元」（即係報考十科都攞A），1999年重一次過有6個咁多。新制下香港中學文憑考試自2015年起每年都有至少一名「狀元」誕生，而2019年、2020年更連續兩年有「超級狀元」（即考獲4必修科+3選修科，同時喺數學延伸部分都考獲5**成績）誕生。

音樂方面，合唱團、管絃樂團等多次喺校際音樂節得獎，2003年更包辦合唱團所有大獎。至於體育方面，女拔以游水最勁，已經連續贏咗D1學界游水冠軍35年。D1學界田徑都連贏咗16年（截止至2024年）。

## 舊生
*廖秀冬，環境運輸及公務局局長
*莫文蔚，歌手
*孫泳恩，1973年第一屆香港小姐冠軍
*楊寶玲 (香港小姐)，1987年度香港小姐冠軍
*伍劭斌，1990年代港隊奧運游水代表
*西門氏夫人，前校長及立法局議員
*尤曾嘉麗，衛生福利及食物局常任秘書長
*霍羅兆貞，前衛生福利局局長
*黃錢其濂，前衛生福利司
*周凱旋，Tom.com 股東
*徐詠璇，香港大學發展及事務部總監
*何錦姿，JP：香港首位女太平紳士、社會活動家。何東家族後人，前兩局議員羅文錦爵士夫人、羅德丞之母親。
*譚愛蓮：前最高法院首席大法官楊鐵樑夫人。
*郭妤淺：前政務司司長唐英年太太。
*麥明詩，2009年會考十優狀元，2015年香港小姐冠軍
*龐卓欣，2015年香港小姐亞軍
*王迪詩，作家
*楊文蔚，跳高運動員
*鄧伊程，跳高運動員
*蔡曉慧，泳手
*梁凱程，模特兒
*袁思行，有線新聞主播/前無綫新聞台主播

## 出面網頁
*拔萃女書院官方網頁
*拔萃女小學官方網頁
王福齡

**王福齡**（）係香港作曲家，喺上海出世。

王先生喺上海光華大學畢業，後來去上海音樂專科學校繼續進修音樂。

1952年，王福齡移居香港。早期主要創作流行曲。無幾耐即加入邵氏電影公司，並為好多電影處理電影歌曲及配樂，包括紅樓夢（1961）、白蛇傳（1962）、王昭君（1959）、楊乃武與小白菜（1962）、潘金蓮（1963）、喬太守亂點鴛鴦譜（1963）、雙鳳奇緣（1963）、蝴蝶盃（1963）、寶蓮燈（1963）、魚美人（1964）、西廂記（1964）、三更冤（1964）、魂斷奈何天（1965）、女秀才（1965）、金石情（1965）、新陳三五娘（1966）、三笑（1969）、金玉良緣紅樓夢（1977），幾乎成為邵氏嘅御用作曲家。喺《金玉良緣紅樓夢》，王福齡更嘗試借用越劇嘅曲式同埋旋律線唻編成黃梅調。

王福齡製作相當嚴謹，創造過唔少經典旋律。王福齡以不了情攞到第九屆亞太影展最佳主題曲特別獎。歌曲風行東南亞各地，更被翻譯成多國語言。後來，王福齡憑住《藍與黑》、《山歌戀》攞到第十一屆亞太影展最佳音樂獎。

王福齡離開邵氏後曾經喺嘉禾電影做嘢，後來退出電影圈，1989年逝世。

其他著名作品包括《今宵多珍重》、《南屏晚鐘》、《鑽石》、《不了情》、《甜言蜜語》、《門前楊柳迎風擺》等等。

## 出面網頁
* CASH音樂成就大獎
南海區

**南海**（）喺中國廣東，依家係佛山市一個市轄區，叫**南海區**。秦時經已有**南海郡**，範圍好大，有幾個縣。而近幾百年，南海係個縣，叫**南海縣**。縣境比家下區境大好多，當時同埋番禺同順德合稱南番順，或者三邑，包圍住廣東省城，係全省最富嘅地方。　

南海個名，源自秦國南海郡，響秦國南便海疆，對住南中國海（又叫南海）。家下南海區係內陸地方，但響當時都係近海。

## 地理

### 政治
南海區響廣州市西面，中間包住佛山市中心禪城區。

### 山
南海區北便有靈洲山，南便有西樵山。大清時舊縣重包括埋越秀山，不過經已劃畀廣州市越秀區。

### 水
北江由三水流入南海，再分兩支。東便一支流入紫洞水，去到廣州市番禺入珠江再入順德。西便一支過九江，入順德。

北便有馬逕水，接埋蘆包水，同三江水會合。之後屈返東北，又接埋黃洞水，廣州又有水注入條河。向南再過石門山就係石門水。過廣州市區，屈向東就入珠江，到番禺。

## 史
秦開始有**南海郡**，而家下南海市，係郡下番禺縣地。

### 秦國
秦始皇帝贏政派任囂、趙佗攻嶺南，置咗南海郡。任囂做南海尉，全權管理呢度。而趙佗就做龍川縣令。秦末任囂病危，趁中原大亂，傳尉職畀趙佗。

### 大漢
大漢元鼎六年，皇帝劉徹派兵消滅咗南越國，設南海郡，屬交州。戶有萬九千六百一十三，口九萬四千二百五十三。有縣六個，即係番禺、博羅、中宿、龍川、四會、揭陽。去到漢末，有七個縣城，番禺、博羅、中宿、龍川、四會、揭陽同埋增城。七縣總共有戶七萬一千四百七十七，口二十五萬二百八十二，比開郡時多幾倍。

### 隋
隋開皇十年，即係590年，將番禺縣拆多個**南海縣**。

### 大唐
大唐時嘅南海歸嶺南道，治所亦設埋喺度。當時南海係縣又係郡。

當時郡叫**南海郡**，等同一個州，所以又叫**[[廣州]]**，係個中都督府。大唐唔同年間會州郡換來用。唐末南海郡有縣十三，叫南海、番禺、增城、四會、化蒙、懷集、洊水、清遠、浛洭、湞陽、新會同義寧。當時戶4萬2235，口22萬1500。

**南海縣**係南海郡之下。

### 南漢
唐末節度使割據，南海由劉龔管。劉龔喺917年，南漢乾亨元年，自立為王，立都廣州，號南漢。佢將廣州改名興王府，將南海縣一分為二，南叫咸寧縣，北叫常康縣。

### 大宋
大宋時嘅南海歸廣南東路。當時南海又係縣又係郡。

當時郡叫**南海郡**，等同一個州，所以又叫**[[廣州]]**。不過都主要叫廣州，係中都督府，有清海軍節度。靖難之變前，有縣八，即係南海、番禺、增城、清遠、懷集、東筦、新會同信安。之後宋室南渡，無咗信安，但加咗香山。

而縣方便，大宋開國君主趙匡胤，開寶五年滅南漢，將常康縣同咸寧縣合併返做**南海縣**。

### 大清
大清時有九江浦主簿。另有三江、金利、神安、黃鼎、江浦、五鬥口六個巡司。南海西便有粵漢鐵路經，西南便有三佛鐵路 。

## 經濟
南海歷來都係響廣東中心，而地又肥，比較富庶。所以佢同隔離番禺、順德，並稱三邑，又叫南番順。

## 注
牛

**牛**（，學名：*Bos taurus*）係一種有蹄同埋有四隻腳嘅動物，屬於牛科。卡爾林奈將牛分咗做三類：歐洲牛，亞洲牛同埋佢哋嘅始祖。不過，由於混血嘅關係，而家嘅人，或者生物學家，都唔會再當牛係三種動物，就算係乳牛同埋牛公都當係同一種。

牛經常被人養嚟殺咗做肉食、用嚟做皮革或者搾奶。佢哋有時都會賣力，拖住個耙耕田。喺印度，牛係神聖嘅動物。粗略估計，全世界有十三億隻牛。

## 祖先
所有牛嘅祖先，叫原牛，佢哋因森林棲息地不斷縮細，歐洲貴族又將佢哋當係狩獵對象，令數量逐漸減少，最後一隻牛乸喺1627年死咗之後，佢哋就絕種，冇晒喇。

## 香港保育現狀
喺香港，現時可以見到兩種牛：黃牛同埋水牛，佢哋都係以前香港農耕社會所養嘅家畜，但隨住工商業社會急速發展，佢哋開始俾人遺棄，並逐漸野化，成為香港郊野公園同濕地常見嘅大型哺乳動物。

香港漁農自然護理署喺2013年做過一次香港牛隻數量同埋分布狀況嘅詳細調查，顯示香港大約有1110隻黃牛同埋120頭水牛分布喺大嶼山、西貢、馬鞍山同埋新界中部、東北部其他地區。2020年，有人自願組成牛義工團隊「西貢牛」，佢哋發現有啲地方例如創興水上活動中心附近同塔門等等嘅流浪牛冇足夠嘅草畀佢哋食，於是喺其他地方拎啲草畀嗰度嘅牛食。

## 同人嘅關係
* 幫手耕田。
* 牛肉同內臟畀人食，作為肉食。
* 奶畀人飲。
* 牛屎做肥料、燃料、建築材料。

## 病
* 瘋牛症
* 口蹄症
* 炭疽病
* 肺結核
* 牛乳熱

## 文化

牛係中國嘅十二生肖之一，排第二。

* 【牛】姓氏。
* 【牛宿】二十八宿之一。
* 【牛一】等如生日。如：「今日係我牛一啊！」
* 【牛郎】七姐誕（七月初七）裏面嘅男主角。
* 【牛精】係「暴躁」嘅意思。例：「妳個仔好曳好牛精呀！」
* 【呀牛】花名，有魯莽，衝動嘅意思。
* 【波牛】鍾意踢波嘅狂熱分子。
* 【牛黃頭】唔聽教嘅細路。
* 【省牛黃】挾硬擰咗人哋物件。
* 【牽牛星】天鷹座 α，Altair。
* 【牛咁眼】望著人，眼都唔眨。
* 【牛咁頸】話人固執。
* 【牛肉乾】告票。
* 【做牛做馬】做咕喱。
* 【騎牛搵馬】搵著一樣嘢屈就著先，作爲搵到眞正目的之前嘅過渡。尤用喺搵工、搵男女朋友方面。
* 【牛頭馬面】鬼差面。
* 【得鋪牛力】大隻，頭腦簡單。
* 【鑽牛角尖】諗嘢諗埋一邊。
* 【牛頭角順嫂】泛指村中婦人。
* 【牛耕田馬食穀】老豆搵錢仔享福。
* 【勤力過新界隻牛】話人好勤力。
* 【十五樓養嘅牛牛】雀巢奶粉。

牛響西方象徵財富同埋力量，源於古埃及。股票價格持續上升被稱為「牛市」。

## 參考資料
母親節

**母親節**係一個感謝阿媽嘅節日。喺美國、加拿大同埋一啲其他嘅國家，每年5月嘅第二個禮拜日就係母親節。喺其他一啲國家日子就唔一樣。做母親嘅喺呢一日通常會收到禮物。康乃馨被視為送畀阿媽嘅花。

## 起源
母親節係起源於古希臘。喺呢一日，古希臘人會向希臘眾神之母蓋亞致敬。之後去到17世紀中，呢個節日就傳到去英國。喺呢一日，出咗外面嘅後生仔會返屋企，送一啲小禮物畀阿媽。

而家嘅母親節係起源於美國，由安娜·賈維斯（Anna Jarvis，1864－1948）發起。佢成世人都冇結婚，一路陪喺佢阿媽身邊。安娜·賈維斯阿媽心地好，又好有同情心，佢話應該搞一個紀念日嚟紀念靜雞雞付出嘅阿媽，但係呢個願望重未實現佢就過咗身。

安娜·賈維斯喺1907年開始搞活動，申請母親節做法定嘅節日。節日喺1908年5月10號喺美國嘅西維珍尼亞同埋賓夕凡尼亞州正式開始。1913年，美國國會確定改每年5月嘅第二個禮拜日做法定嘅母親節，重規定呢一日家家戶戶都要掛國旗，表達對阿媽嘅尊敬。安娜·賈維斯阿媽生前最鍾意嘅康乃馨，就做咗母親節嘅象徵。

## 睇埋

* 父親節
聖若瑟小學

**聖若瑟小學**（）係香港灣仔一間天主教喇沙修士會小學，喺活道48號，2013年轉為全日制，為咗增加課室，2012年8月31號停辦幼稚園。聖若瑟小學有一間直屬中學聖若瑟書院（喺中環堅尼地道7號）。如果計晒三間學校，喺聖若瑟入面讀書嘅人數有超過四千二百人。

## 舊生
*陳智思議員，GBS，JP：香港立法會議員
*陳奕迅：香港歌手
*劉浩龍：香港歌手
*司徒瑞祈：香港歌手
*許廷鏗：香港歌手
*C君：香港歌手
*林海峰：香港DJ
*陳瑞輝：香港男子組合Mirror成員
*林家謙：香港歌手

## 出面網頁
*聖若瑟小學網頁
女人

**女人**（），係指成年女性人類，屬雌性動物，同男人相對。女仔，係指女性兒童。女人可以係指生理性別上嘅分別，即係性染色體係XX、有屄嘅人，亦都可係文化上性別角色嘅分別。

金星符號，亦都代表女性。佢上圈係代表希臘女神維納斯手上嘅鏡（統一碼：♀）。呢個金星符號亦代表陰性，西洋鍊金術代表銅。鍊金術師做呢個符號，圈係精神，十字係物質。

## 生物學，性
生物學，並唔係決定一個人係女人嘅唯一因素。有啲女人有唔尋常荷爾蒙或者基因上嘅差異，都會有影響。有啲女人可能一生都唔會有女人應有嘅生理。

用生物學來講，女人性器官係用嚟生殖。而第二性徵就係用來餵細路，以及吸引同伴。



雖然女人出生率係低過男人(約1:1.05)，但係女人平均壽命係長過男人。響六十歲時，女對男係100比81，再老啲，就係100比53。女人嘅死亡率係低啲，就算佢未出世都係。通常女人平均都比男人長五年命。原因有好多。基因上，女人性別染色體上，基因重複同變化。社會上，女人好少要當兵。健康選擇上，女人比較少自殺，食煙同飲酒，脾氣方面，女人比較平和，無男人咁火爆。響女人停經之前，女性荷爾蒙對心臟有保護作用，同埋無咁多男性荷爾蒙嘅影響。

## 參考
* 男人

## 站外鏈結

* OneWorld.net's Perspectives Magazine: Women in the Lead (February/March 2006)
* SnugglePie.com – Informational Portal for Women
* FemBio – Notable Women International
* NewsOnWomen
* Women and Christianity: representations and practices
* Women health
* Women in Islam
* Women's History in America
* Celebration of Women Writers
* 女人
台山話

（台山話讀 ）屬粵語四邑方言片，係四邑話嘅代表語言。好多情況下台山話就係四邑話嘅代名詞。

## 分布範圍
台山話（四邑話）主要分布喺中國大陸廣東省江門市（原稱四邑，後因鶴山加入改稱五邑）嘅新會、台山、開平、恩平四縣（市），以及江門市區、鶴山嘅部分地區，大陸以外嘅華人社區（尤其是北美）。江門市區講帶有好多五邑話發音特點在內嘅白話。

### 江門五邑介紹
江門五邑（台山、新會、開平、恩平及鶴山）流通嘅一般都係四邑粵語同廣州粵語（廣州話）。五邑（舊名四邑）粵語以台山話（台城話）為代表。台山係一個著名僑鄉，海外台山華僑130萬，台山本地區人口110萬。出名嘅藝人，好似Beyond樂隊嘅黃家駒、黃家強兄弟，陳百強、麥嘉等等都係台山人。

## 語言特點
台山話（四邑話）係粵語各種方言中相當之具有特色嘅一種，同廣州話差異明顯。差異嘅表現喺語音上，亦表現喺辭彙上。

### 語音
同標準粵語一樣，台山話保留咗好多古漢語語音嘅特點。喺某啲方面比標準粵語保留嘅成分更多。例如，佢完整保存咗四種入聲，「北白伯百」四個字音調都唔同（粵語中百、伯同音）。

台山話共有9個音調，參考粵語音調分別記為陰平/陰去（衣/意）、陰上（倚）、陽平（移）、陽上（以）、陽去（易）、中入（百）、陰入（北）、低陽入（伯）、高陽入（白）。採用五度標音法時，呢啲音調嘅調值分別係33、55、11、21、32、33、55、21、32。同粵語相比，調值有所改變，合併咗陰平同陰去，而原來合併為中入音嘅低陽入就保持獨立。

此外，台山話重有變調現象，主要包括三種情況：

*升變調，將一字嘅調值喺最尾升到最高。除咗陰上同陰入之外，其他音調都可以升變調。除入聲外重有4種可升變調嘅音調，令到實際發音嘅調式增加4種：
:*33->35 例如：學生33証->學生35
:*11->15 例如：金錢11->工錢15
:*21->215 例如：該21（呢/哩）->該215（呢度/哩度）
:*32->325 例如：話32說->講325
而入聲變調時，會喺最尾一字後尾加上一個e55音節。甚至有時非入聲字變調亦可拉長出一個e55出來，意思不變。例如該21欸55=該215。
呢種變調應用廣泛，常用於名詞詞尾（包括單音詞）。學者鄧鈞認為相當於現代標準漢語嘅兒化現象。

因爲欸e55呢個字有時跟喺動詞後面做助詞，形式上同升變調相似，亦有類似簡化為音調改變嘅現象，因此需要辨析。例如：跟欸我=跟著我，講得快都會變成跟35我。呢種情況因為欸字有語法含義所以同名詞嘅變調唔多相同。至於兩種形式相似嘅變調係咪有聯繫就未有結論。
*高平變調，將一字嘅聲調根據原讀音係咪入聲分別變爲陰上或陰入，調值55。用於某啲辭彙，往往因為台山話嘅33調值部分對應於粵語嘅55調值，因此喺部分辭彙中沿襲音調。例如「上高」（上面）後一字音調同粵語。此外，呢種變調喺標準粵語中亦廣泛存在。
*低降變調，將一字嘅聲調根據原讀音係咪入聲分別變為陽上或低陽入，調值21。特點如下：
:*可用於對現有嘅字進行轉義，例如竇字用於“窩”、“洞穴”等意思或作量詞時使用低降變調，用於其他含義用正常調值32。
:*有時被變調嘅字意義完全唔變，但喺不同嘅配搭有不同嘅讀法。例如「章魚11」嘅魚字唔變調，「墨魚21」嘅魚字變調。
:*被變調嘅字可以出現喺詞語開頭。例如：木32工→木21頭
:*低降變調後重可以再升變調，例如「買魚215」。

此外，重存在一啲零散嘅變調現象。台山話嘅變調研究目前重未充分，處於歸納階段，關於幾時用邊種變調，重未有好明確嘅總結。

台山話將古音以t為聲母嘅字（如*打*）變成零聲母，因此會有大量零聲母嘅字。當呢啲字跟住一個鼻音音節時，就會連讀成一個音節。另外重有一啲類似嘅音變。

此外，某啲字詞往往有文白兩種讀音，而部分字詞嘅發音沿襲或仿照粵語發音而唔係跟循本地發音。

### 文法
台山話喺文法方面一個突出嘅特點，就係人稱代詞單複數嘅表達。同標準粵語以及現代標準漢語唔同，佢唔用詞尾（粵語「哋」，標準漢語「們」）區分，而喺通過變調、變音等內部屈折來表示。另外，指示代詞中表示「呢」同埋「呢度」嘅「該」，表示「嗰」同埋「嗰度」嘅「恁」亦通過屈折來區分。
*人稱代詞：我ŋɔi33（單）→我ŋɔi21（複）；你ni33（單）→你niεk21（複）；佢k'ui33（單）→佢k'iεk21（複）；另有一個「非特指第三人稱」代詞，相當於「人哋」或者「第個」：惗niεk55，可以單獨用，亦可以組成「人惗」，意思一樣，無單複數。注意佢個發音除音調外同複數嘅「你」相同但意思完全唔同。
*指示代詞：該k'ɔi21=呢 → 該k'ɔi215=呢度；恁nen21=嗰 → 恁nen215=嗰度
*疑問代詞：乃nai21=邊 → 乃nai215=邊度

疊用形容詞方面，台山話可以將兩個字重疊，其中一個升變調，以表示程度。一般第一個字變調，表示程度加強；第二個字變調，表示程度減弱。例如「紅紅」可以表示「非常紅」（紅15紅11）或者「有啲紅」（紅11紅15），取決於邊一個字有變調。

兜字係台山話特有量詞，粵語同標準漢語都叫「棵」。粵語量詞「啲」被細分成兩個，倷（nai55）同埋伱（nit55）程度唔同，前者要比後者表示更多嘅數量，至於「啲多」就變成「伱子」（nit55du35）

句法方面，大部分同粵語相同，但下面呢個係台山話特有嘅句型：
*我都聽唔見句。（我一句都聽唔到）

### 辭彙
以下詞彙為台山話部分特有詞彙同埋俗語：
*打暴：第一次
*法嚹：窿嚹，法字讀陽上（21）。
*險過老鼠噬貓鼻：俗語，形容極度危險。
*斧頭唔大柄大：俗語，形容某件事情次要部分嘅開銷比主要部分重高。
*三個狗仔數過夜：俗語，比喻做嘢慢。
*跟著好人做好人，跟著生婆學拜神：生21婆，即神婆，幫人做法事或者算命看相等等嘅女人。
*喃譕佬撞到狗—冇細符：歇後語，喃譕佬，指專門幫人做法事嘅道士或和尚；冇細符=冇辦法，同粵語冇晒符，但喺度細字語帶雙關。
*未見過大蛇屙屎，生雞漏蛋—少見多怪：歇後語，生雞指冇閹到嘅公雞。（粵語亦有大蛇屙尿一說，但呢個較為完整）

## 代表語言及方言
台山話（四邑話）係以台山台城鎮為中心嘅，越偏離呢個中心嘅發音就越接近於粵語粵海片（廣州話）。因此，鶴山同埋江門市區嘅口音更接近廣州話。台山話嘅代表語言係台城話，發音同白話嘅區別比其他台山話更加大。

### 花絮：日月潭
台山話中日同月兩個字好容易造成混淆，但呢兩個字並唔同音，甚至差別唔算好細。但係由於各地方言嘅差異，**開平赤坎片**方言中嘅「月」字啱啱同**台山水步片**方言中「日」字同音。咁啱喺開平市操這兩種口音嘅人都好多。於是「三個月」嘅個字常因連讀省略，同「三日」混淆。遇到呢個情況，請務必要對方講清楚，中間係咪有個「個」字，因爲「三個日」係唔啱語法嘅。呢度對初學者來講係一個可能會遇到嘅「潭」（氹），故名為「日月潭」。

## 註
陳方安生

**陳方安生**（**Anson Maria Elizabeth Chan Fang On Sang**，），係前香港特別行政區政務司司長、泛民主派元老，上海出世，祖籍安徽省壽縣，原名**方安生**，因為成日笑到四萬噉口俾人叫佢做**陳四萬**。

## 底細、簡歷
陳方安生嘅阿爺係抗日將領方振武，阿爸係中國抗日名將方心誥，阿媽係國畫大師方召麐，阿叔係著名骨科醫生方心讓，細佬方津生都係骨科醫生，阿哥方曼生係律師，堂妹方敏生就係香港社會服務聯會行政總裁。

陳方安生1948年全家去到香港定居。1957年喺嘉諾撒聖心書院畢業，之後入咗香港大學英文同英國文學系，畢業後第二年同陳棣榮結婚，改叫陳方安生。1962年出任政務主任，係香港政府首次出現嘅三位女性政務主任之一；1984年，升為社會福利署署長，成為香港百幾年首位女性署長，但係喺處理1986年嘅郭亞女事件時備受抨擊；1987年係香港經濟司，首位女性華人司級官員；1993年4月任公務員事務司，同年11月29號，任香港公務員嘅最高職位——布政司。1997年2月20號，香港特別行政區首任行政長官董建華宣佈，根據佢嘅提名，中央人民政府批准任命陳方安生為首屆特區政府嘅政務司司長。2001年宣佈辭職，媒體普遍報導係因為同董建華關係唔啱，但係兩個都唔認。

2002年11月7號，陳方安生獲英女王伊利沙伯二世頒授聖米迦勒及聖喬治大十字勳章。

2005年12月4號，佢參加2005年爭取香港普選大遊行，有人認為佢參與遊行嘅原因係為咗競逐第3屆香港行政長官選舉，但係佢喺12月19號否認呢個消息，話參加遊行淨係希望香港快啲實行普選同埋要求行政長官曾蔭權向中央政府爭取普選時間表。

喺香港回歸前，陳方安生同政府裡面一眾女高官俾人統稱叫手袋黨，但係回歸之後，手袋黨嘅影響力已經逐漸消失。

## 晉身立法會

2007年9月11號，陳方安生宣佈以獨立人士身份，競逐民建聯主席馬力病逝後出缺嘅立法會港島區議席。佢表示參選目的係要促進民主，並利用機會為市民爭取普選。面對有人質疑佢「忽然民主」，陳方安生就話，公務員要學習民主之道，而泛民主派亦要學習良好管治之道。

陳方安生宣佈參選後，最先擊敗泛民陣營另一位有意參選嘅勞永樂，再成為泛民陣營協定派出嘅人選。喺進行補選競選期間，陳方安生得到民主黨，公民黨，前綫，社會民主連綫等政黨共30位現任同前任立法會議員支持助選，並得到包括政府文書主任總會、香港政府公務員協會、香港教育專業人員協會、香港文書職系公務員總會、機電工程署一般及共通職系員工會等團體，以及另外490位社會唔同界別專業人士支持佢。

不過佢喺選舉期間亦受到左派陣營嘅多番攻擊，其中包括指佢喺普選遊行時忽然離隊恤髮，並非真心為普選同民主。另外，佢亦受到親中派借十成按揭謠言對佢進行攻擊，令佢要多次澄清。

2007年12月2號，陳方安生以175,874票勝出呢次補選，擊敗另一主要親中派對手葉劉淑儀，當選港島區立法會議員，並喺同年12月5號宣誓就任，2008年9月尾卸任。

## 退下公民同埋政治工作
2020年6月26號，陳方安生發表聲明，由於已屆80歲，佢遵守對仔女話到時會從公民同埋政治工作退落嚟嘅承諾，過較平靜嘅生活。同時指最近個女離世，對佢係沉痛嘅打擊，需要一啲時間同空間哀悼復原，因此更珍惜同家人嘅相處時刻。

## 個人榮譽
### 勳銜
* 大紫荊勳章（1999年）
* 非官守太平紳士（2002年）

### 榮譽博士
* 香港大學名譽法學博士（1996年）
* 香港公開大學榮譽文學博士（2000年）
* 香港中文大學榮譽法學博士（2001年）

## 攷

## 出面網頁

* 

類:前香港立法會議員
類:香港中文大學榮譽博士

類:塔夫斯大學舊生

安生
上帝 (搞清楚)

**上帝**，又叫**天帝**、**天**、**帝**，係宇宙一切至高主宰。

* 華人社會講嘅上帝，係指玉帝或昊天上帝。
* 基督新教或天主教所指嘅耶和華。

分類:宗教
1

**1**（）係0同2之間嘅自然數；古人以為1係最細嘅數。漢字寫做**一**，好多文明都用一棟或者一橫寫個1。

集合論裏面，數學家馮紐曼將1定義為{0}。

## 漢字
現代通常將此數目寫成**一**，古時亦寫成**弌** ；若果要避免以後俾人簒改或者睇唔清，會用大寫**壹**。

**一**字喺甲骨文、金文、箓文都係用一橫寫出來，隻字係來自算籌 ，而**弌**字係加咗聲符弋嘅字 。甲骨文算籌由一到四，即係一二三亖，之上就用假借字表示 。

一喺詞性上係數詞（例如「一個」、「一件」，有時會用「乙」字代替「一」），而壹係形容詞。所以壹用原本只係專一咁解，壹當數字咁用，武則天嗰陣創嘅。

一係古時最細嘅數，所以引申做開頭。

### 部首

《說文解字》同《康熙字典》都有⼀做部首。

### 音
一古音於悉切，入，質韻，影 。

### 姓氏
一都係姓，大明時有人叫一炫宗 。

## 數學性質
對於任何數*x*：
:*x*·1 = 1·*x* = *x*
:*x*/1 = *x*
:*x*1 = *x*
:1*x* = 1
:*x*@1 = x and 1@x = 1
:對任意數*x*，當*x*唔係0嗰陣，*x*0=1

* 作為自然數，1既唔係質數亦唔係合成數，而係一個特別數
** 平方數
** 第一個高合成數
** 三角形數
** 矩形數

* 斐波那契數列嘅第2項同埋第3項。
* 1唔能夠作為進位制嘅底。
* 1唔能夠做對數嘅底。
* 1嘅倒數係佢自己。
* 喺階乘，0!=1!=1。
* 喺概率論中，是但一樣樣本空間中一定發生嘅隨機事件嘅機會率定義為1。
* 1係正數、整數、奇數、有理數、實數、代數數，係最細嘅正整數。
* 喺幾何學入邊，單位圓嘅半徑係1。
* 多項式入面x^0 定義做 1。
* 排列組合入面0^0 定義做 1。
* 歐拉公式，**<math>e\,^{i \pi} + 1 = 0\;</math>**，將數學上五個最重要嘅常數用最簡約嘅方式建立起關係。公式中包含**1**、**[[0]]**、自然對數嘅底***[[e (數學常數)|e]]***、圓周率'''''π'''''及複數嘅虛數單位'''''i'''''。
* 1 = {\frac {9} {9}} = {9 \times {\frac {1} {9}}} = {9 \times 0.\dot{1}} = {0.\dot{9}} （參考0.999…）
* 1^\infin 係不定式。

## 科學
喺電腦科學，1經常用喺講真值嘅「真」值，即係嗰件事件符合咗程式碼嘅要求。而喺幾何光學，真空嘅折射率係1。

天文學來講，太陽同地球間嘅平均距離係1個天文單位。

## 哲學
喺唐人文化中，「一」特別賦予咗萬物之始嘅意義：「惟初太極，道立於一，造分天地，化成萬物，凡一之屬皆從一」（《說文解字》）。道德經有道生一，一生二。 一亦可以代表天，易經就有寫「天一地二」。英文中亦以“The Great One”（偉大嘅一，太一）指代聖經中嘅上帝。

## 生活
* 貨幣中嘅基本面額，例如1美元、新台幣1元。
* 樂理中，簡譜上嘅do音用1表示。

## 參閱
0

**0**（，）係一個數，係 -1 同 1 之間嘅整數，係頭一個自然數，0即係冇嘢。0唔係正數，亦都唔係負數。

集合論入邊，0定義做空集，符號∅。

## 語言

### 中文字
* 零（配搭其他簡寫或繁寫中文數目字都得）
* 〇（只可配搭其他簡寫中文數目字）

### 英文
喺英文入邊，除咗zero之外，仲有好多叫法，例如nought (UK), naught (US), nil, oh, o, zilch, zip等等。

## 數學性質
* 0唔係正數，亦都唔係負數，位於座標嘅原點。
* 大部分領域承認0係自然數，但有啲領域就唔承認，例如數論。
* 0既唔係質數亦唔係合成數。
* 0係一個完全平方數。
* 0係一個偶數，因為0除以2，餘數係0。
* 0非正非負，0嘅相反數同絕對值都係佢本身。
* 0乘以任何一個實數都等於0，0加上任何一個實數都等於嗰個實數。
* 0無倒數同負倒數，任何嘅數除以0係冇定義嘅。如用極限嚟計 \lim_{x\to 0^+} {1\over x}=+\infin，\lim_{x\to 0^-} {1\over x}=-\infin
* 0\over 0 係不定式，可以睇下微積分。
* 0唔可以做對數嘅底。但係以唔係0嘅數做底嘅話，呢個數嘅0次方就等於1。
* 0嘅正數次方等於0，0嘅負數次方係冇定義嘅。
* 0^0（0嘅0次方），喺數學全域定義中係未定義，佢同 0\over 0 一樣係不定式，有時可用極限計算，有啲領域中必須定義做 1，如排列組合，（睇en:Exponentiation#Zero to the zero power）。

## 數字
### 數
                       數          
 -4 - -3 - -2 - -1 - **0** - +1 - +2 - +3 - +4

### 數字表

## 注

## 參考資料
2

**2**（）係1同3之間嘅的自然數。佢亦係最細嘅雙數同埋第一個質數。

喺集合論入面，2被定義做{0,1}。

## 中文字
此數字寫法有幾類，喺各個語境，通常只得一兩種適用：
*喺多數情況會用**二**（老套異體字：**弍**）；若果要避免以後俾人簒改或者睇唔清，會用大寫**貳**。
*當所描述嘅嘢總數準確等於「2」，而緊接嗰個字又係量詞，用字要係**兩**（老套異體字：**両**）；若果意思模糊或形象化，會按約定俗成噉出現，例子：三兩知己、一時無兩、兩敗俱傷……
*「雙」、「對」同「孖」等都指數量係「2」，然而各字皆附帶非數學意思。

## 普通計算

## 睇埋
*雙數
*二元運算
香港網絡大典

**香港網絡大典**（EVCHK），係惡搞形式百科全書，2006年3月21號成立。

## 特色
香港網絡大典主要係要紀錄香港網絡界嘅傳奇人物、網上大事同埋網上術語，重會有現實中嘅人同事紀錄喺嗰度，例如巴士阿叔事件、十四巴港女等等。因為維基百科喺地區色彩方面嘅文章要求比較嚴格，所以網典喺呢方面就彌補咗前者嘅不足。網典運作模式同維基百科幾相似，採用wiki技術嘅MediaWiki系統，乜人都可以新增同修改文章，達到集思廣益嘅效果。

雖然話題以香港人為中心，但係文體受香港教育體制阻礙，所寫白話文唔係粵文。

## 媒體
### 電視台「誹謗」
馬尼拉人質事件事發當日，香港電台播出《鏗鏘集——網路審判團》，節目中多次用網典截圖試圖話起底同網典有關。網典管理員發聲明，表示起底有違網站本意，就節目偏差指控深表遺憾。

### 東方告到佢改革
東方報業集團告過網典空間提供者「Wikia公司」誹謗，話有人喺呢個平台度叫佢份報紙做「白粉報」。2011年7月7號高等法院頒令，要求Wikia禁止刊載涉案誹謗文章，如果再有人寫就罰網站賠錢。

由2011年8月12號開始，要有個認證帳號，先有得玩，唔再乜都亂寫一通。

### 記事同潮語權威
媒體成日引用網典詞解，用網典資料寫新聞。連BBC都有用佢介紹香港選舉術語。

### 休班警詳細實錄
2010年代網路迷因，「有種罪犯叫做休班警」事件。Google搜尋「休班警」頭版都係一大批「休班警犯法」如非禮女童、藏毒等搜尋結果。當中，維基百科、網典佔咗頭兩位，入面記載警暴多到可以出幾本書，詳細到重多過香港警務處自己話自己人。

## 睇埋
* 香港互聯網文化

## 連出去
* 香港網絡大典
## 攷
光

**光**（）喺一般人嘅生活中，係一種摸唔到、有色、幫人睇嘢嘅輻射。**光**喺科學上，係一種電磁波，包含肉眼睇得倒，同睇唔倒嘅。唔同嘅波長決定佢哋唔同嘅特性，由長至短分別係：無線電波、微波、紅外光、可見光、紫外光、X-光、伽馬射線。

## 定位

光學係物理學嘅一門，專門研究光。齋靠肉眼嘅觀察就經已可知，光主宰咗人睇唔睇到嘢－當周圍好光，人能夠清楚噉睇到周圍嘅嘢，而响黑暗（指冇光嘅環境）嘅環境下人會睇唔到嘢或者睇得冇咁清楚－事實係喺早期嘅光學研究（人類仲未有波動嘅概念）裏面，有部份嘅研究者會就噉將光定義做「令人睇到嘢嘅嘢」。

响現代嘅物理學上，光嘅定義係「一類波長喺特定間距（大約 380 至 700 nm）內嘅電磁波」：由中世紀以嚟嘅光學研究可知，光有好多特性係物質冇嘅，包括係曉折射同繞射呀噉－呢點同聲或者水表面上嘅波浪一樣，於是物理學界有咗「波動」嘅概念模型（可以睇吓 19 世紀初嘅雙縫實驗）；有咗呢樣知識，物理學家就可以郁手以波動嘅角度嚟研究光。

### 波動

喺物理學上，波動（wave）係指
***擾動**（disturbance）－一個或者以上嘅物理量喺平衡點嘅周圍來回變化（個物理量由 A 郁去 0，再郁去 -A，跟住郁返去 0，然後再郁去 A... 當中 A 係場波動嘅振幅）；
*而且呢股擾動會喺空間當中行進；
*波動可以係有週期性嘅，即係每隔一段時間（週期；T）就重複一次，而頻率 f 就係指每秒之內重複幾多次，f = 1/T；
－好似係水上面嘅波浪就可以噉想像：喺呢種波動當中，來回變化緊嘅物理量係粒子嘅位置 y，y 數值會喺 A、０ 同 -A 之間來回噉郁嚟郁去，而呢股「令粒子來回上下郁」嘅力量仲會沿住水面傳開去。波動－包括波浪、聲同光在內－有好多物質冇嘅特性，例如係曉折射同繞射（下面）呀噉。至於要點樣證實光係種電磁性質嘅波動（電磁波），可以睇吓麥士維方程組相關嘅內容。

## 光速
光嘅速度，喺真空裏頭，每秒299,792,458米。光速本身係一個常數，以符號 *c* 表示。

## 相關
* 電磁波
* 光速
* 光學
* 光子

## 註釋

## 參考
青森縣

**青森縣**（；）係日本本州嘅其中一個縣。

## 地域
主要分為津輕、南部等2個區。
* 津輕，靠近日本海嘅地域
** 東青 - 青森市、東津輕郡 
** 中弘南黑（中南） - 弘前市、黑石市、平川市、中津輕郡、南津輕郡
** 西北五（西北） - 五所川原市、津輕市、西津輕郡、北津輕郡
* 南部，靠近太平洋嘅地域
** 三八 - 八戶市、三戶郡
** 上北（上十三） - 十和田市、三澤市、上北郡
** 下北 - 陸奧市、下北郡

共有10市8郡22町8村，共40市町村（平成合併前有8市8郡34町25村，共67市町村）

喺行政上，經常分為以下六個區。

### 城市
* 青森市（縣廳所在地） 
* 弘前市 
* 八戶市
* 十和田市 
* 陸奧市 
* 五所川原市 
* 黑石市
* 三澤市
* 津輕市
* 平川市 

### 郡部
* 東津輕郡 
** 平內町 - 今別町 - 蓬田村 - 外濱町
* 西津輕郡
** 鰺澤町 - 深浦町
* 中津輕郡
** 西目屋村
* 南津輕郡
** 藤崎町 - 大鰐町 - 田舍館村
* 北津輕郡
** 板柳町 - 鶴田町- 中泊町
* 上北郡
** 野邊地町 - 七戶町 - 六戶町 - 橫濱町 - 東北町 - 六所村 - 奧入瀬町
* 下北郡
** 大間町 - 東通村 - 風間浦村 - 佐井村
* 三戶郡
** 三戶町 - 五戶町 - 田子町 - 南部町 (青森) - 階上町 - 新鄉村 (日本)

## 出面網頁
* 青森縣官方網頁（英文）
秋田縣

**秋田縣**（）係日本本州嘅其中一個縣，位置係喺本州北部，係一個農業區，專種大米。

## 出面網頁
* 秋田縣（英文）
量度

**量度**（），又叫**度量衡**（），係指用同樣計量單位去估計唔同比率數量嘅大小同埋過程。量值喺個量度過程嘅結果，以一個實數同單位去表示，而個實數就係嚿嘢同個單位嘅比例。例如9米，就喺以米去量度一舊嘢嘅長度。

## 引言

量度喺特定嘅情況下，用架生去獲得事物跟標準單位比較所得嘅數據。量度架生包括有溫度計、車速錶、磅同電壓錶呀噉。為咗準確噉量度，架生必須好好校準同用得啱。但原則上，宇宙一切嘅量度結果都梗有一定程度嘅偏差，叫做標準誤差。噉就意味住，喺每次量度都有三部分，其中有一個數字跟住單位之後；三部分是估計數據、誤差範圍同實際數據可能喺誤差區域之間。例如木板度到嘅9 米長度可以有0.95可能性有0.01米嘅正負偏差。

量度同數數係唔同嘅。量度係一個實數兼且嘅不準確。而數數係個自然數，可能準確。例如研究者數到一間屋有十個人住喺入面。量度係科學嘅根本，包括物理、化學同生物學等咁多唔同領域都會用到量度。量度喺工商業應用上都幾重要，譬如工程學、建築學、製造業、配藥生產同埋電子。

好多時，同一個變數可以用幾個唔同嘅方法量度，而唔同方法好多時都各有優劣：好似係响量度時間嗰陣，研究者可以用沙漏或者係原子鐘嚟去度；前者嘅設計原始啲，而且因為要靠對肉眼睇有幾多沙落咗下格，而人眼又俾好多外在因素影響，所以次次度出嚟嗰個數值都唔多同－唔多靠得住；度長度嗰陣可以攞軟尺同間尺去度，但軟尺同間尺都有好多唔同款－有啲淨係度得到 cm，但有啲有埋 mm，後者會精確啲。量度方法呢家嘢喺科學入面係一條幾受關注嘅議題，好多時科學上嘅重大發現都係靠發明啲新嘅量度方法先至做到嘅，而且科學家喺評鑑一份科研嗰陣，時不時都會喺度詏嗰份研究用嗰啲量度方法夠唔夠準確同精確。

## 量度單位同系統

## 計量學
**[[計量學]]**喺量度嘅學科。

## 量度史

## 機率量度

## 困難之處
因為有好大嘅誤差，量度不同嘅數據就變咗好困難。有啲量度困難來自事物嘅偏差，有啲就由於時間所限提高量度嘅難度以下就係喺一啲難以量度嘅例子，其中包括社會相關項目譬如：

* 一個人嘅知識 (如測驗，參閱評估:en:assessment)
* 一個人嘅感受、情緒或信仰
* 一個人嘅感覺(:en:qualia)

獲得準確嘅物理量都係難事。喺世上係完全無可能得到一個絕對嘅量度結果，相反，多次量度會因為有不同因素影響量度結果好似溫度、時間、電場。尤其係量度方法。例如量度光速，而家就有技術去準確量度，但係呢啲技術就為量度所得嚟結果有不穩定性。例如使用統計技巧就可以量度速度。喺量度初段，可變性較高。即係話誤差直正來源同誇張量度係由於好多嘅錯誤形成。

## 其他定義
以上定義之外，量度亦經常應用在搜集一件事物發展程度改變嘅過程。例如由採集、處理原始數據也是量度一種，例子如消費者信心同物價升跌。

## 其他
量度結果嘅比率在物理重要部分。重要物理量包括：

* 光速
* 普朗克常數:en:Planck's constant
* 重心常數
* 基本電荷:en:Elementary charge (電子同質子嘅電荷)
* 結構常數:en:ucture constant

## 睇埋
* 量度單位
* 量化
* 量度等級
* 量度系統
* 量度歷史
* 單位轉換
* 量度分別:en:Dimensional analysis
* 無單位量度:en:"Dimensionless number
* Levels of measurement
* 量子力學嘅量度:en:Measurement in quantum mechanics
* 數量級:en:Orders of magnitude
* 溫度壓力量度技術大事表:en:Timeline of temperature and pressure measurement technology
* 量度技術大事表:en:Timeline of time measurement technology
* 量度嘅偏差:en:Uncertainty
* 偏差原則:en:Uncertainty principle
* 度量衡:en:Weights and measures
* 計量經濟學:en:Econometrics
* 儀器製造:en:Instrumentation
* 模擬儀器:en:Virtual instrumentation

## 參考
*Newton, I. (1728/1967). Universal Arithmetic: Or, a Treatise of Arithmetical Composition and Resolution. In D.T. Whiteside (Ed.), *The mathematical Works of Isaac Newton*, Vol. 2 (pp. 3-134). New York: Johnson Reprint Corp.

## 出面網頁
* 量度單位字典
* 不同單位轉換器
* '量度學精要', 第2版
* 公制單位轉換
壽司

**壽司**（，日文平假名：，又寫作「**鮨**」或「**鮓**」）係傳統日本食品。主要材料係用醋調味過嘅冷飯，再加上魚肉、海鮮、蔬菜或者雞蛋做配料。既可以當作小食、亦可以當作正餐，花色種類繁多。配料可以係生嘅、熟嘅、或者醃過嘅都得。視乎食材用料，唔同壽司嘅價格檔次差距可以好大下。

喺日本以外都好興食壽司，世界各地嘅迴轉壽司店多不勝數。不過外國人有時會將「壽司」同「刺身」（即係魚生）撈埋一齊嚟講。

## 種類
壽司必須要嘅材料係白飯。正宗日式壽司用嘅係肥小而帶啲啲甜味嘅日本珍珠米。飯煮熟咗，再加返少少壽司醋、糖、食鹽呀咁愛嚟調味，等涼咗之後至用嚟整壽司。

* **卷壽司**：喺小竹簾上面鋪一層紫菜，再鋪一層米飯，中間擺啲餸，捲起做成一條長卷，然後切成細細段。
** **太卷**：係直徑比較長嘅一種卷壽司，通常有幾種配料。**太**喺日文係解「粗」或者「肥」。
** **細卷**：係比較幼細嘅卷壽司，通常只含一種配料。**細**喺日文（同埋中文書面語）解做「幼」。
** **手卷**：將壽司捲成圓錐體、即係雪糕筒咁形狀，比較難用筷子挾，所以通常用手吃。
** **裏卷**：掉返轉用紫菜包住入面啲餸，先至包飯；最外面審糝一層芝麻、魚籽或者蟹籽等。
** **軍艦卷**：啲飯用紫菜包成橢圓形狀，餸擺喺面。

* **押壽司**：又稱做**木條壽司**或**一夜壽司**，主要流行於日本關西。係用長型嘅木盒仔（押箱）輔助整嘅壽司。師傅會先將配料鋪喺押箱嘅最底層、再擺飯，然後用力將個盒個蓋壓落去。整出嚟嘅壽司會變成四方形，最後切到一口塊咁上碟。

* **握壽司**：師傅會用手將飯握到一口食到咁大塊，搽一層山葵（wasabi，日本芥末），最後鋪餸。視乎餸嘅種類，有時會用一塊紫菜將餸同飯綁埋一齊。喺日本，如果冇講明，講「壽司」多數係指握壽司。

* **稻荷壽司**：用餸嚟裝住啲飯。常見嘅餸有油炸豆腐皮、煎雞蛋、椰菜等。

* **散壽司**同上面幾款壽司有啲不同。
** **江戶前散壽司**，喺關東地區常見，啲餸糝喺裝落碗嘅飯上面。
** **五目散壽司**，喺關西地區常見，啲餸會撈埋入裝落碗嘅飯上面。

## 常見嘅餸
* 魚生：三文魚、吞拿魚、黃尾魚、鯛魚、鰹魚、鯖魚
* 各類海鮮：墨魚、八爪魚、蝦、鰻魚、魚籽、海膽、北寄貝等介貝類海產
* 果菜：醃蘿蔔、酸梅、納豆、牛油果、青瓜、炸豆腐
* 紅肉：牛肉、馬肉、火腿
* 其他：奄列、生鵪鶉蛋、紅豆

## 常見配料
* 壽司豉油
* 山葵（wasabi）
* 紫薑
* 紫蘇葉
* 味醂（煮食用米酒）

## 歷史由來
### 鮨
有啲壽司舖塊門簾會有個「鮨」字嚟裝飾。呢個「鮨」字喺日文同壽司係通嘅，漢字原本係指攪碎嘅魚肉，而肉醬叫「羹」或者「醢」。

喺日文，壽司有另一個寫法「鮓」。劉熙嘅《釋名·卷二·釋飲食第十三》入面記載「鮓滓都，以鹽米釀之加葅，熟而食之都。」意思即係指鮓滓係種用鹽、米等醃製，等魚肉發酵之後剁碎，煮熟後進食。

### 日本嘅壽司
喺日本，「鮨」一字最早出現於718年嘅《養老律令》入面，當中提及國民要繳付「雑鮨五斗」，不過呢個「鮨」指嘅係乜嘢已經無從稽考。

## 睇埋
*韓式壽司
*魚茶

## 出面網頁

* 
* The sushi
粵

（異體：**粤**）喺現代，係廣東嘅簡稱，配上其他字，可以代表該地萬千事物，譬如：
*粵語即廣東話
*粵菜即廣東菜
*粵劇即廣東大戲
*粵曲即廣東曲藝
*粵人即廣東人
*粵省即廣東省
*粵文即粵書面語
*粵字即粵文嘅漢字
*粵海關即廣東海關

而喺古代，「粵」嘅含義比較大，亦可以係：
*通假爲越，泛指中國南方嘅百越

之後爲咗同浙江嘅「越」區別，「粵」專用喺嶺南，可以係：
*嶺南，亦即兩廣
**廣東，包括埋海南，古文稱之爲「粵東」
**廣西，古文稱之爲「粵西」

直到後來先至再收窄爲「廣東」。
石澳

**石澳**（）係香港一笪地方，喺香港島東南面，東面對海。佢夾埋石澳郊野公園同鶴咀響石澳半島上面，自成一角，面向南中國海。石澳景色優美，環境清靜，唔少粵語流行曲嘅音樂短片都會去呢度取景。行政上，選區上係響南區嘅赤柱及石澳（D17）。

## 石澳泳灘
**石澳泳灘**位於香港島東南部。根據環境保護署嘅泳灘等級制度，石澳泳灘屬於二級泳灘，水質一般。泳灘水清沙幼，鄰近有食肆同燒烤場。所以，好多人趁假日到呢度暢泳、燒烤。另外，灘上嘅峭壁都係攀岩嘅好地方。

石澳泳難地處偏僻，交通唔方便，得新巴9號綫，由筲箕灣開到。泳灘附近設有唔少停車場，一啲人都會揸私家車去。

由於石澳遠離煩囂，石澳泳灘周圍嘅環境重保留住自然風貌。呢個係石澳吸引嘅地方。

## 石澳磷光 (海火)
年年初春，西曆二三月，石澳正灘出現海火，泛磷光，一年只有一次。

## 交通
石澳道──連接大潭道，通去赤柱同柴灣。

石澳設有免費嘅公共停車場。 

### 新世界第一巴士
* 9號 - 去筲箕灣
* N9 - 去筲箕灣（袛喺中秋節、聖誕節及元旦前夕深夜同第二日凌晨行）

### 小巴
* 紅色小巴：筲箕灣—石澳

## 睇埋
* 香港海灘

## 參考

## 出面網頁

*
Yellow Magic Orchestra

**Yellow Magic Orchestra**（，黃色魔術樂團）係一隊日本樂隊。，1978年組成。

## 出面網頁

* Y.M.O 官方網頁（日語）
2006年5月爪哇地震

**2006年爪哇地震**係2006年5月27號（印尼當地時間05:54(UTC+7)）喺印尼爪哇日惹以南嘅印度洋發生嘅強度6.3級大地震，另有4.8同4.6級餘震。
阿爾卡特

**阿爾卡特**（，「」嘅縮寫）係法國一間手提電話公司。佢喺2004年同中華人民共和國企業TCL集團合作，設立及經營T&A（TCL & Alcatel），蝕咗唔少。

2006年，阿爾卡特同美國公司朗訊合併，成立阿爾卡特朗訊。2016年，俾諾基亞收購，阿爾卡特朗訊呢個牌子廢除。

## 參考

## 出面網頁

*
男朋友

**男朋友**（）指嘅係一對情侶中男性嘅一方。呢個名詞可以用喺異性戀、男同性戀或雙性戀者上。而相對用於女性嘅名詞就係女朋友。

喺一啲地方，例如日本，「男朋友」係指任何男性嘅朋友，並無需要有戀愛關係的，在德文裡面朋友一詞喺特定所有格下，先至表示有戀愛關係。

而喺中文上，咁樣嘅朋友就一般稱為「男性朋友」，或「知己」（冇分性別），對於女性嚟講，冇戀愛關係嘅要好男性友人稱作「青杉之交」。

古天樂都有首粵語流行曲叫男朋友。

## 參閱

* 女朋友
* 求愛
*條仔
女仔

**女仔**（）係指未成年嘅女性。由一個細路女變成一個女人嘅年齡喺唔同嘅社會都唔同，但基本上都認為青少年期向成年期嘅轉變年齡喺15歲至20歲之間。此外，亦有人認為女仔係無性經驗嘅女性，但有關叫法嘅來源難以考證。

粵語入面「女仔」其實有兩種唔同嘅年齡意義。最傳統同常用嘅定義係細蚊女，即係識行到實齡十歲女左右，大啲青春期就叫少女。但而家女仔嘅用法更為寬泛，幾乎涵蓋所有實齡20者以下，或者年齡更大但睇落比較後生嘅女性。

歷史上女仔經常受到歧視，而且受到社會角色嘅限制。對女仔同男仔社會角色差別嘅成因，一直都有「先天決定論」（或基因決定論）同「後天決定論」（或環境決定論）嘅爭論。女仔喺藝術、文學同流行文化中以乜嘢形象出現往往反映社會對女仔性別角色嘅認知。

## 睇埋

*男仔
東南亞

**東南亞**係亞洲嘅一個分域。佢位於亞洲嘅東南部，而嗰度因為響板塊邊緣，所以地震同火山活動頻繁。該處亦都有好多羣島同列島。

東南亞民族以南島民族同馬來族占主導位置，區域內居民多數信奉伊斯蘭教同佛教。當中印尼係全球穆斯林最多嘅國家，泰國係世界最大嘅佛教國家，而菲律賓係東半球最多天主教徒嘅國家。

除咗東帝汶，區域內10國家組成咗東南亞國家聯盟（ASEAN，簡稱「東盟 」）組織。

成個東南亞包括以下嘅國家：
* 中南半島
** 越南
** 泰國
** 老撾
** 緬甸
** 柬埔寨
* 南洋群島
** 印尼
** 汶萊
** 新加坡
** 東帝汶
** 菲律賓
** 馬來西亞

## 發展現況
東南亞各國經濟差異好大：

*新加坡繁榮發達，生活水平達已經達到發達國家水平，經濟活動以服務業、金融業、航運業、物流業、旅遊業為主，近年積極發展高科技產業同教育。

*汶萊雖然人均國內生產總值同發達國家相若，主要以石油、天然氣出口為主，但係財富同中東產油國一樣只係集中喺少數富裕階層。

*馬來西亞同泰國經濟發展水平係亞洲前列，經濟以工業、製造業、旅遊業同農業為主，近年積極發展航運業、服務業、金融業同物流業。馬來西亞嘅高速公路網絡係發展中國家之中最發達嘅地方之一，泰國擁有世界數一數二嘅農牧企業正大集團。其中，吉隆坡國際機場同曼谷蘇萬那普國際機場係亞洲區航班樞紐之一。

*菲律賓、印尼同越南經濟相對落後，偏重旅遊業、基礎製造業同農漁業為主。其中有好多菲律賓人去中東產油國、東亞、港澳台、歐洲等地做傭工；印尼亦有好多人去馬來西亞、新加坡、香港同中東產油國做務工；越南人主要去台灣同中國大陸珠三角地區做務工。

*緬甸、柬埔寨、老撾同東帝汶屬於不發達國家（第三世界），緬甸、柬埔寨同老撾主要經濟係旅遊業同農業，人出均GDP好低。其中緬甸唔同種族同宗教之間間中有衝突，影響發展；東帝汶主要經濟係漁業同少量石油出口。

## 人口

成個東南亞面積大約有450萬平方公里。2018年，一共有6.55億人生活喺東南亞，當中有五分之一生活喺全球人口最密集嘅爪哇島島嶼。

印尼人口大約2.68億，係全球第四。另外，目有近3000萬華人生活喺東南亞，主要遍佈喺聖誕島、印尼、馬來西亞、新加坡、汶萊、菲律賓、泰國、越南等地。

## 語言
以下列表係東南亞各個國家嘅官方語言同主要語言。

## 宗教

## 攷

## 出面網頁

*
亞洲四小龍

**亞洲四小龍**，英文叫**亞洲四虎**（****），係南韓、新加坡、香港同埋台灣嘅總稱，相關嘅經濟發展過程同經驗係發展經濟學研究嘅典型例子。

呢啲國家或者地區喺20世紀60-70年代經濟飛速成長，但係之前佢哋只係以農業同輕工業為主嘅發展中國家或地區。佢哋利用西方發達國家向發展中國家轉移勞動密集型產業嘅機會，吸引外地資本同技術，利用本地嘅勞動力優勢適時調整經濟發展戰略，好快咁走上工業化嘅道路，成為東亞同埋東南亞地區嘅經濟火車頭之一，按人均GDP成爲亞洲僅次於日本嘅經濟體，其中香港更加喺2005年成功超越日本，喺人均GDP排行第5。

之後亞洲四小龍嘅發展歷程被好多亞洲國家例如亞洲四小虎等借鑑，呢啲國家喺大約10年之後經濟得到大幅度嘅發展。但呢種發展模式有好多弊端，太過依賴國際資本成為經濟面嘅隱患，被認爲係亞洲金融危機造成巨大損失嘅主要原因之一。


File:Taipei_Night_Skyline_20230402.jpg|臺灣 臺北市
File:Hong Kong Night Skyline.jpg|香港
File:Singapore Skyline Panorama.jpg|新加坡
File:Seoul at night from 63 building.jpg|南韓 首爾市


## 注

## 參閱
*亞洲四小虎